text:
Лисин Энвер Геннадьевич
Лисин Энвер Геннадьевич (22 апрель 1986, Воскресенск) — Рәсәй хоккейсыһы, һөжүмсе. Мәскәүҙең «Динамо» хоккей клубы тәрбиәләнеүсеһе. Әлеге ваҡытта Өфөнөң Континенталь хоккей лигаһында сығыш яһаған «Салауат Юлаев» хоккей клубы уйынсыһы. Рәсәй чемпионаты еңеүсеһе, юниорҙар араһында донъя чемпионы, ике тапҡыр йәштәр араһында донъя чемпионатының көмөш миҙалы эйәһе. 2017 йылда КХЛ оҫталыҡ конкурстарында йүгереү тиҙлеге буйынса яңы рекорд ҡуя.
Йөкмәткеһе
- 1 Карьера
- 2 Статистика
- 3 Ҡаҙаныштар
- 4 Шәхси тормошо
- 5 Иҫкәрмәләр
- 6 Һылтанмалар
Карьера[үҙгәртергә | вики-тексты үҙгәртергә]
«Динамо» спорт мәктәбе тәрбиәләнеүсеһе булһа ла, Энвер ЦСКА спорт мәктәбе өсөн дә уйнап өлгәрә. 1999/2000 йылдар миҙгелендә Мәскәүҙең асыҡ чемпионатының 32 осрашыуында 72 мәрәй (49+23) йыя. ЦСКА беренсе урындан Рәсәй финалына сыға. Финалда ла Энвер яҡшы уйнай — 6 уйында үҙ иҫәбендә 13 мәрәй һала. ЦСКА бер кемгә лә мөмкинлек ҡалдырмай һәм 1986 йылғы үҫмерҙәр араһында Рәсәй чемпионатында еңеүсе була.
«Динамо» һәм «Кристалл» (2001—2004)[үҙгәртергә | вики-тексты үҙгәртергә]
2001/02 миҙгелендә профессиональ карьераһы башлана. 15 йәшендә «Динамо-2» командаһы өсөн Рәсәй чемпионатының беренсе лигаһы беренсе этабының 6 уйында ҡатнаша. Шул уҡ йылда Мәскәү чемпионатында 31 осрашыуҙа 82 мәрәй йыя. Мәскәү йыйылма командаһы составында регионар араһында Рәсәй беренселегендә көмөш миҙал яулай. 2003 йылда Һарытауҙан «Кристалл» хоккей клубына күсә. Рәсәй чемпионатының Юғары лигаһында даими миҙгелдең 35 осрашыуында 16 мәрәй йыя. «Кристалл» плей-оффтың тәүге раундында Силәбенең «Мечел» хоккей клубына отола. 2004 йылда Милли хоккей лигаһының драфтында Энверҙы икенсе раундта дөйөм 50-се һан аҫтында «Финикс Койотс» хоккей клубы һайлай. Лисин Төньяҡ Америкаға күсергә әҙер була, әммә миҙгелдә МХЛ-да локаут иғлан ителә, һәм Энвер Рәсәйҙә ҡала.
«Аҡ Барс» (2004—2007)[үҙгәртергә | вики-тексты үҙгәртергә]
2004 йылда Ҡазандан «Аҡ Барс» хоккей клубы ҡаланың мең йыллығына арнап составына иң көслө уйынсыларҙы йыя. Ун һигеҙ йәшлек Лисин да командаға эләгә. Энверҙың шул йылда Рәсәй чемпионатында дебюты була. Ул Суперлиганың даими миҙгелендә 53 уйында 12 (8+4) мәрәй йыя. Тик команда менән ул ҙур уңыштарға өлгәшмәй. Ҡазан командаһы плей-оффтың тәүге этабында уҡ ярыштарҙан төшөп ҡала. Киләһе йылда даими миҙгелдең 43 осрашыуында 12 мәрәй йыя. Плей-оффта «Аҡ Барс» бер тапҡыр ғына еңелә һәм Рәсәй чемпиондары титулын яулай. Лисин бөтә ун өс осрашыуҙа ла ҡатнаша һәм дүрт мәрәй йыя.
Рәсәй чемпионы исемен яулағас, Энвер Америкаға китә. 2006 йылдың 14 октябрендә ул «Финикс» өсөн МХЛ-да тәүге уйынын үткәрә. 17 октябрҙә үҙ иҫәбенә тәүге мәрәй яҙа, ә 4 ноябрҙә тәүге шайба индерә. МХЛ-да шул миҙгелдә ун ете уйында ҡатнаша һәм башҡа бер мәрәй ҙә йыймай. Америка хоккей лигаһында ике уйында ике гол керетә, һәм миҙгелде Рәсәйгә ҡайтып тамамлай. Шул йылда Рәсәй чемпионатында 21 уйында 8 мәрәй йыя. «Аҡ Барс» миҙгелдең финалында еңелә һәм Энвер көмөш миҙалға лайыҡ була. Энвер командаһы менән тағы ла Европа чемпиондары кубогын яулай.
Төньяҡ Америкала[үҙгәртергә | вики-тексты үҙгәртергә]
2007/08 йылдар миҙгелен Энвер күберәк АХЛ-да үткәрә. Әммә МХЛ-да ла ул уйнап өлгөрә. «Финикс» өсөн 13 осрашыуҙа 5 (4+1) мәрәй йыйһа, фарм-лигала «Сан-Антонио» составында 58 уйында 35 тапҡыр һөҙөмтәле һөжүмдә ҡатнаша. Колдер кубогында — Америка хоккей лигаһының плей-офф уйындарының тәүге раундында уҡ «Сан-Антонио» төшөп ҡала. Лисин шунда алты осрашыуҙа 3 (1+2) мәрәй йыя. Киләһе 2008/2009 йылдар миҙгелендә Энвер күбеһенсә МХЛ-да уйнай — 48 осрашыуҙа уның иҫәбендә 21 (13+8) мәрәй була. Ә АХЛ-да ун осрашыуҙа алты мәрәй йыя. Шул йылда Милли хоккей лигаһында ул өс тапҡыр бер уйында ике гол керетә.
Был миҙгел тамамланғас, Лисинды «Финикс» етәкселеге «Нью-Йорк Рейнджерс» хоккей клубына алмаштыра[1]. Клуб менән контракт бер йылға төҙөлә. Энвер даими миҙгелдең 57 осрашыуында 14 (6+8) мәрәй генә йыя, ә «Рейнджерс» плей-оффҡа эләкмәй. Был йылдан һуң Энвер Рәсәйгә ҡайтырға була. Әммә быға тиклем ул МХЛ-да күнекмәләр лагерендә ҡатнаша, тик бер клубтан да килешеү төҙөргә тәҡдим алмай.
«Металлург» Мг (2010—2013)[үҙгәртергә | вики-тексты үҙгәртергә]
2010 йылдың 4 октябрендә Энвер Континенталь хоккей лигаһында сығыш яһаған Магнитогорскиҙан «Металлург» менән ике йыллыҡ контракт төҙөй[2]. Даими миҙгелдең 44 уйынында 25 мәрәй йыя. «Металлург» Гагарин кубогында конференциялар финалында буласаҡ чемпионға «Салауат Юлаев» хоккей клубына еңелә. Энвер плей-оффтың ун биш осрашыуында ике гол керетә. Киләһе миҙгелдең 42 уйынында 14 (7+7) мәрәй йыя. Ә плей-оффта бер осрашыуҙа ғына ҡатнаша.
2012 йылдың 14 апрелендә Энвер «Металлург» менән ике йылға контракт төҙөй[3]. Магнитогорск командаһы миҙгелде конференцияла дүртенсе урында тамамлай, ә плей-оффтың тәүге раундында шул уҡ «Салауат Юлаев» командаһына ете уйында еңелә.
«Адмирал» һәм ЦСКА (2013—2015)[үҙгәртергә | вики-тексты үҙгәртергә]
2013 йылдың 17 июнендә КХЛ яңы клуб «Адмирал» өсөн киңәйеү драфтын үткәрә. Шунда яңы команда һәр клуб тәҡдим иткән биш кешенән берәйһен һайлай ала ине. «Адмирал» һайлаған кешеләр араһында Энвер Лисин да була[4]. Лисин Владивосток командаһының капитаны тип билдәләнә[5]. Ул 27 декабргә тиклем 28 уйында 18 (7+11) мәрәй йыя. Яңы клуб өсөн уйнауҙан башҡа, Энвер Сочи ҡалаһында Ҡышҡы Олимпия уйындарының олимпия утының эстафетаһында ҡатнаша[6]. 10 декабрҙә журналистар Энверҙы КХЛ бөтә йондоҙҙар уйынына һайлай[7]. 26 декабрҙә «Адмирал» Лисинды Мәскәүҙең ЦСКА хоккей клубына Илья Зубовҡа һәм Михаил Науменковҡа алмаштыра[8]. Братиславала үткән был йондоҙло сараның оҫталыҡтар конкурстарында Энвер «Змейка» һәм командалы эстафеталарында ҡатнаша. Ә уйында Лисин бер гол керетә һәм ике тапҡыр һөҙөмтәле пас бирә. ЦСКА өсөн даими миҙгелдә Энвер 14 осрашыуҙа 2 мәрәй йыя, ә плей-оффта ЦСКА серияла 0-4 иҫәбе менән СКА командаһына еңелә. Миҙгел бөткәс, Энверҙың ЦСКА менән килешеүе тамамлана, һәм ул кире Владивосток ҡалаһына ҡайта[9]. Миҙгел алдынан Лисин команданың капитаны ассистенты тип тәғәйенләнә.[10]. 2014/15 йылдар миҙгелендә Энвер 54 осрашыуҙа 32 (16+16) мәрәй йыя, тик «Адмирал» плей-оффҡа эләкмәй.
«Салауат Юлаев» (2015—ә.в.)[үҙгәртергә | вики-тексты үҙгәртергә]
2015 йылдың 1 май көнөндә Энвер Өфөнән «Салауат Юлаев» менән ике йылға контракт төҙөй[11]. 2015/16 йылдар миҙгелендә ул 54 уйында 14 тапҡыр ғына һөҙөмтәле һөжүмдә ҡатнаша. «Салауат Юлаев» плей-оффта «Аҡ Барс» һәм «Авангард» хоккей клубтарын үтә. Конференциялар финалдарында ул Магнитогорскиҙан «Металлург» командаһына еңелә. Энвер Рәсәй һәм КХЛ чемпионаттарының бронза миҙалдарын еңә. Киләһе миҙгел статистика яғынан уңышлыраҡ була Энвер өсөн. Ул 55 уйында 30 (14+16) мәрәй йыя. Шулай уҡ ул Өфөлә үткән КХЛ бөтә йондоҙҙар уйынында ҡатнаша. Энвер йүгереү тиҙлеге конкурсында КХЛ-дың яңы рекордын ҡуя[12]. Тағы ла ул командалы эстафетаһында Көнсығыш конференцияһына еңергә ярҙам итә. Ә бөтә йондоҙҙар уйыны мини-турнир форматында үтә. Шунда Лисин Чернышёв дивизионы составында ике гол керетә һәм турнирҙа беренсе урынды ала. Тәүҙә Энвер йондоҙҙар уйынына эләкмәй ҙә ҡала ала ине. Ул ауырып киткән Владимир Соботканы алмаштыра[13]. «Салауат Юлаев» даими миҙгелде конференцияһында алтынса урында тамамлай һәм плей-оффтың тәүге раундында «Аҡ Барс» хоккей клубына серияла 1-4 иҫәбе менән отола. 60 уйында Энвер бөтәһе 33 мәрәй йыя.
17 мартта Энвер Лисин клуб етәкселеге менән килешеүен оҙайтыуы тураһында мәғлүмәт килеп сыға[14]. 21 мартта был турала рәсми рәүештә иғлан ителә — һөжүмсе клуб менән ике йылға контракт төҙөй[15].
Рәсәй йыйылма командаһында[үҙгәртергә | вики-тексты үҙгәртергә]
Рәсәй йыйылма командаһына Энвер тәү тапҡыр 2002 йылда юниорҙар йыйылма командаһына саҡырыла. Словакияла үткән халыҡ-ара турнирҙа Рәсәй хоккейсылары бронза миҙалдарын яулайҙар. Киләһе йылда Лисин Швейцарияла 86 йылғы үҫмерҙәр араһында турнирҙа ҡатнаша һәм 3 (2+1) мәрәй йыя, ә Рәсәй беренсе урынды яулай. 2003 йылда ул Рәсәй юниорҙар йыйылма командаһы составында Чехия менән Словакияла үткән Донъя кубогында көмөш миҙалдарҙы еңә һәм биш осрашыуҙа ике тапҡыр һөҙөмтәле һөжүмдә ҡатнаша. Шул миҙгелдә ул ике тапҡыр халыҡ-ара турнирға барып ҡайта, икеһендә лә беренсе урын яулай һәм 7 осрашыуҙа 11 мәрәй йыя. Был уйыны менән уны 2004 йылдың апрелендә Белоруссияла үткән юниорҙар донъя чемпионатында ҡатнашырға хоҡуҡ ала. Рәсәй үҙ төркөмөндә беренсе урынды ала. Ярымфиналда Канада, ә финалда АҠШ үҫмерҙәрен оталар һәм алтын миҙалдарҙы еңәләр. Энвер алты осрашыуҙа бер гол ғына керетә.
2005 йылда Энвер йәштәр араһында донъя чемпионатында ҡатнаша. Рәсәй үҙ төркөмөндә беренсе урынды ала, ә финалда Канада командаһына еңелә (1:6) һәм көмөш миҙалдарҙы яулай. Лисин 6 уйында 5 (2+3) мәрәйгә өлгәшә. Киләһе йылда Энвер тағы ла йәштәр йыйылма командаһына донъя чемпионатында ҡатнашырға саҡырыла. Шунда Рәсәй үҙ төркөмөндә беренсе була, ә финалда тағы ла Канада хоккейсыларына еңелә. Лисин бул турнирҙа ике гол керетә.
2010 йылда Энвер Лисин Рәсәйҙең төп йыйылма командаһына Швеция хоккей уйындарында ҡатнашырға саҡырыла. Шунда Рәсәй өсөнсө урынды ала, ә Энвер бер мәрәй ҙә йыймай. 2010 йылда Мәскәүҙә үткән Беренсе канал кубогында ул шулай уҡ бер мәрәйгә лә өлгәшмәй, тик Рәсәй шунда беренсе урынды ала. 2011 йылда Энвер Рәсәй-2 составында Белоруссияла Полесья кубогында беренсе урынды яулай һәм 3 уйында 2 (1+1) мәрәй йыя. Беренсе канал кубогында бер уйын ғына үткәрә. 2013 йылда ул Карьяла кубогында 2 осрашыуҙа 3 (2+1) мәрәй йыя. Энвер турнирҙың символик йыйылма командаһына керә[16]. 2014 йылда ЕвроХоккей Челлендж дуҫтарса уйындарҙа Лисин өс уйын үткәрә һәм бер гол керетә. Шунан башҡа ул Рәсәй ййылма командаһына саҡырылмай.
Статистика[үҙгәртергә | вики-тексты үҙгәртергә]
- Һуңғы яңыртыу: 19 март 2017
Клубта карьераһы[үҙгәртергә | вики-тексты үҙгәртергә]
Халыҡ-ара карьераһы[үҙгәртергә | вики-тексты үҙгәртергә]
Ҡаҙаныштар[үҙгәртергә | вики-тексты үҙгәртергә]
- Юниорҙар араһында донъя чемпионы — 2004.
- Йәштәр араһында донъя чемпионатының көмөш миҙалсыһы — 2005, 2006.
- Рәсәй чемпионы — 2005/06.
- Европа чемпиондары кубогы еңеүсеһе — 2007.
- Рәсәй һәм КХЛ чемпионаттарының бронза миҙалсыһы — 2015/16.
- КХЛ бөтә йондоҙҙар уйынында ҡатнашыусы — 2014, 2017.
Шәхси тормошо[үҙгәртергә | вики-тексты үҙгәртергә]
Энвер милләте буйынса абхаз була, ә ҡатыны Аида татар милләтенеке. Уның менән Энвер Ҡазанда «Аҡ Барс» өсөн сығыш яһағанда таныша. 2011 йылда уларҙа Роберт исемле улдары тыуа[17].
Иҫкәрмәләр[үҙгәртергә | вики-тексты үҙгәртергә]
- ↑ Rangers obtain Lisin in deal with Phoenix
- ↑ Лисин подписал контракт с магнитогорским «Металлургом»
- ↑ «Магнитка» продлила контракты с Лисиным и Казионовым
- ↑ interfax Состоялся драфт расширения КХЛ. InterFax.ru (17 июнь 2013).
- ↑ Р-Спорт Лисин станет капитаном ХК "Адмирал" в первом сезоне клуба - Селиванов. sports.ru (31 август 2013).
- ↑ Лисин примет участие в эстафете Олимпийского огня во Владивостоке
- ↑ КХЛ. Определены вторые пятерки и вратари Матча Звезд-2014
- ↑ «Адмирал» обменял Лисина в ЦСКА на Зубова и Науменкова
- ↑ Лисин вернулся в «Адмирал»
- ↑ Зубов стал капитаном «Адмирала», Лисин и Угаров – ассистентами
- ↑ Хоккеист Лисин перешел в "Салават Юлаев", подписав контракт на 2 года - Вайсфельд
- ↑ Матч звезд КХЛ. Лисин выиграл конкурс на скорость и побил рекорд
- ↑ Лисин заменит Соботку в Матче звезд КХЛ
- ↑ «Салават Юлаев» продлит контракт с Лисиным
- ↑ «Салауат Юлаев» рәсми сайты Энвер Лисин ике йылға контрактын озайта. hcsalavat.ru (21 март 2017).
- ↑ Лисин и Зубарев вошли в символическую сборную Кубка «Карьялы»
- ↑ Энвер Лисин: В каждой команде должен быть тафгай
Һылтанмалар[үҙгәртергә | вики-тексты үҙгәртергә]
- КХЛ сайтында профиле (рус.)
- Энвер Лисин — Eliteprospects.com сайтында статистикаһы (инг.)
- R-Hockey.ru сайтында профиле
- Sports.ru сайтында профиле
- Чемпионат.com спорт сайтында Лисиндың бите
- 22 апрелдә тыуғандар
- 1986 йылда тыуғандар
- Алфавит буйынса шәхестәр
- Воскресенскийҙа тыуғандар
- Алфавит буйынса спортсылар
- Алфавит буйынса хоккейсылар
- Рәсәй хоккейсылары
- КХЛ хоккейсылары
- Хоккей буйынса Рәсәй йыйылма командаһының уйынсылары
- Хоккей һөжүмселәре
- Салауат Юлаев командаһының уйынсылары
- ЦСКА Мәскәү хоккей клубының уйынсылары
- Шайбалы хоккей буйынса Рәсәй чемпиондары
- «Динамо» Мәскәү хоккей клубының уйынсылары
- Шайбалы хоккей буйынса юниорҙар араһында донъя чемпиондары
- «Адмирал» хоккей клубының уйынсылары
- «Аҡ Барс» хоккейсылары
- «Металлург» Магнитогорск хоккей клубының уйынсылары
- «Кристалл» Һарытау хоккейсылары
- «Аризона Койотис» уйынсылары
- «Сан-Антонио Рэмпэйдж» хоккейсылары
- «Нью-Йорк Рейнджерс» хоккейсылары
- КХЛ йондоҙҙар уйынында ҡатнашыусылар
- Рәсәй хоккей һөжүмселәре


c: text/html

text:
Бала саҡтан I төркөм инвалидтарына һәм инвалид балаларға пенсия күләмен 8704 һумға тиклем арттырыу планлаштырыла
Дәүләт Думаһының Хеҙмәт, социаль сәйәсәт һәм ветерандар эштәре буйынса комитеты беренсе уҡыуҙа бала саҡтан I төркөм инвалидтарына һәм инвалид балаларға социаль пенсия күләмен арттырыу тураһындағы закон проектын ҡабул итергә тәҡдим итте. Был хаҡта көн элгәре комитет рәйесенең беренсе урынбаҫары Галина Карелова хәбәр итте.
Ҡануниәткә тейешле үҙгәрештәр, Президенттың етем балаларға ярҙам күрһәтеү буйынса саралар тураһындағы указына ярашлы, РФ Хөкүмәте менән әҙерләнде, тип хәбәр итә ER.ru.
— Закон проекты бала саҡтан I төркөм инвалидтарына һәм инвалид балаларға социаль пенсия күләмен айына 1,5 мең һумдан ашыуыраҡҡа арттырыуҙы күҙ уңында тота. Шулай итеп, ул 7253 һумдан 8704 һумға тиклем артасаҡ. Шул уҡ ваҡытта, әгәр закон ҡабул ителһә, пенсия күләме үткән көн менән, йәғни 2013 йылдың 1 ғинуарынан арттырыласаҡ. Бөгөнгө көндә бындай пенсияны 764 меңдән ашыу кеше ала. Әлеге саралар инвалид бала тәрбиәләгән ғаиләләрҙең матди хәлен яҡшыртырға мөмкинлек бирәсәк. Әлбиттә, был йүнәлештәге эш артабан да дауам ителергә тейеш, — тип билдәләне Галина Карелова.

robotstxt: allowed

filter: keep


text:
Йәш шағирҙарҙың яңы шиғырҙары «Йәштәр тауышы» серияһында донъя күрҙе
Зәйнәб Биишева исемендәге Башҡортостан «Китап» нәшриәтендә «Йәштәр тауышы» серияһы китаптары донъя күрҙе.
Шиғри йыйынтыҡтарҙы лирик ҡатын-ҡыҙ шиғриәтен яратыусыларға биш йәш автор тәҡдим итә. Ул Зимфира Абушахманова («Минең ҡәҙерлем» шиғырҙар йыйынтығы), Айгөл Айытҡолова («Ҡымыҙ тәме»), Гөлнур Ҡыуатова («Бөтә йөрәк менән»), Оксана Кузьмина («Жители проталин»), Альбина Хәлиуллина («Һинһеҙ…»).
Бөтә китаптар ҙа берҙәм стилдә тиражы 1000 дана итеп нәшер ителгән. Шиғри йыйынтыҡтарҙы «Китап» нәшриәте магазиндарында һатып алырға мөмкин, тип хәбәр итә учреждениеның матбуғат хеҙмәте.
«Йәштәр тауышы» китаптар серияһын нәшер итеү тураһындағы ҡарар 2004 йылда ҡабул ителә. Был серия йыл һайын әҙәбиәттең төрлө өлкәләрендә етди аҙым эшләгән йәш авторҙарҙың ижадын баҫтырып сығара. Быйыл был проект һөҙөмтәһендә йәш авторҙарҙың рус, башҡорт һәм татар телдәрендә биш китабы донъя күрә.


text:
Скачать презентацию
Идет загрузка презентации. Пожалуйста, подождите
Презентация была опубликована 2 года назад пользователемИван Бровков
2 Һ аулы ҡ Ҡ ояш Һ ыу Һ ауа Ү ҫ емлек- т ә р еҫтәреҫтәр Дауалау ү ҙ с ә нлект ә ре Ашам- лы ҡ тар
3 Һ ал ҡ ын ҡ ур ҡ ыныс т ү гел
4 Порфирий Иванов
5 Ҡ ур ҡ ыныс түгел һыуығы ла,э ҫ еһе лә Аптырай ҙ ар хатта табиптар. Бирешмәйем дә,ауырып та тормайым Көнләшәләр минән ҡ ы ҙҙ ар,малай ҙ ар! Сөнки миңә иртән иртүк тороп, күнекмәләр яһау ҡ ыйын түгел. Ялан ая ҡ һал ҡ ын ҡ ар ҙ а йөрөү, Һыу ҙ а ҡ ойоноу ҙ а бер ни түгел!
6 Сынығыу формалары ҡ ы ҙ ыныу Саф һауала йөрөү ҙ әр һыу төшөү һыу ҙ а ҡ ойоноу Ялан ая ҡ йөрөү Йыуыныу
7 Сыны ғ ыу ҙ ы яйлап башлар ғ а к ә р ә к!
8 Эште ябай ыш ҡ ыныу ҙ ан һә м ҡ ойоноу ҙ ан башла!
9 Системалы сыны ғ ыр ғ а к ә р ә к!
10 Саф һ ауала к ү бер ә к бул!
11 Зарядка тура һ ында онотма!
12 Ялан ая ҡ йөрөү организмды сыны ҡ тырыу ҙ а фай ҙ алы. Я ҫ ы табанлылы ҡ булмаһын өсөн, таштар ҙ а, ҡ омда йөрөү фай ҙ алы. Йо ҡ лар алдынан ая ҡ тар ҙ ы һал ҡ ын һыу ҙ а йыуыу фай ҙ аға ғына. Ата- әсәләр менән кә- ңәшләшеп һал ҡ ында, ҡ ар ҙ а йөрөргә мөмкин.
14 Йыл ғ а-к ү лд ә р ҙ ә һ ыу т ө ш өү Сынығыу өсөн йылға-күлдәр ҙ ә һыу төшөү бик фай ҙ алы. Һыу төшкәндә организмға бер үк ва ҡ ытта ҡ ояш, һауа һәм һыу тәь ҫ ир итә. Һыу төшкәндә хәүефһе ҙ лек ҡ ағи ҙ әләрен үтәү мотла ҡ. Балаларға һыу төшкәндә өлкәндәр кү ҙ әтеүе мөһим.
15 Һ ыу ғ а ҡ апыл инм ә. Уйындар ҙ ан һ у ң тирл ә п- бешеп һ ыу инерг ә ярамай. Ололар ҡ арама ғ ында һә м 10 минут тир әһ е ген ә һ ыу ҙ а булыр ғ а. Бер-бере ң де этерг ә, һө йр ә рг ә, т ә р ә нг ә барыр ғ а, таныш булма ғ ан урында сумыр ғ а ярамай. Ас к ө й ө, ө ш ө г ә нсе һ ыу ҙ а булыр ғ а ярамай. Һ ыу инг ә нд ә й ө ҙ ә беле ү бик м өһ им.
16 Иртәнге һәм киске сәғәттәр ҙ ә ҡ ы ҙ ы- нырға кәрәк. Ҡ ы ҙ ыныу ҙ ы 4-5 ми- нуттан башлай ҙ ар, яй- лап минут ҡ а еткерәләр. Ҡ ояш ҡ а ҡ арай баш менән тү- гел,ә ая ҡ тар менән ятырға кәрәк.
17 Саф һ ауалар, к ө нд ә р йылы. Матур й ә й м ә лд ә ре бар. Й ә йге каникулдан й ә мле Та ғ ы нинд ә й ва ҡ ыт бар. К ү б ә л ә кт ә й у ҙ ышырбы ҙ, С ә ск ә ле ту ғ ай ҙ ар ҙ а. Балы ҡ ке ү ек сумырбы ҙ, Й ө ҙ ө рб ө ҙ тул ҡ ындар ҙ а!
Еще похожие презентации в нашем архиве:
© 2018 MyShared Inc.
All rights reserved.


text:
Хәстәрлектәр күп булһа ла
21 мая 2014 йыл | Хаттар
Яҙ етеп йорт алды мәшәҡәттәре башланыу менән редакцияға хаттар ағымы бермә-бер кәмей. Ә был инде гәзитебеҙҙең ауыл тормошона ныҡлы бәйле булыуы тураһында һөйләй.
Һорауҙарға төплө яуап бирелде
21 мая 2014 йыл | Урындағы үҙидара
Район хакимиәтендә Бөйөк Ватан һуғышы ветерандары, яугирҙарҙың тол ҡатындары, тыл эшсәндәре, хеҙмәт ветерандары һәм инвалидтар проблемалары буйынса граждандарҙы ҡабул итеү ойошторолдо. Граждандарҙы район хакимиәте башлығының иҡтисад һәм социаль мәсьәләләр буйынса урынбаҫары Руслан Салауатов ҡабул итте. Ҡабул итеүҙә шулай уҡ хеҙмәт һәм социаль яҡлау бүлеге начальнигы Рамазан Мөхәмәтшин, Пенсия фонды идаралығы начальнигы Фәнил Вахитов, халыҡты социаль хеҙмәтләндереү Комплекслы үҙәге етәксеһе Рәүилә Мөхәмәҙиева, район ветерандар советы рәйесе Эльвира Мөлөкова, үҙәк район дауаханаһының баш табип урынбаҫары Гүзәл Ноғоманова ҡатнашты.
Украина иғтибар үҙәгенән төшмәй
21 мая 2014 йыл | Сәйәсәт
11 майҙа Украинаның Донбасс һәм Луганск өлкәләрендә үҙбилдәләнеш буйынса референдум булып үтте. Ике өлкәлә лә тауыш биреүҙә ҡатнашыусыларҙың 80 проценттан ашыуы үҙаллылыҡты яҡлап сыҡты.
Хеҙмәтенә күрә - хөрмәте
21 мая 2014 йыл | Уңғандарыбыҙ
Ғафури районы муниципаль район Советының Маҡтау грамоталары менән бүләкләнделәр:
Ҡотлайбыҙ!
21 мая 2014 йыл | Уңғандарыбыҙ
Башҡортостан Республикаһы Президенты указдары нигеҙендә:
Ғафури районының 1-се суд участкаһы мировой судьяһы Александр Евгеньевич ИВАНОВҡа "Башҡортостан Республикаһының атҡаҙанған юрисы”;


text:
- Подробности
- Просмотров: 371
“ҠИССАС ӘЛ‑ӘНБИЙА” (“Пәйғәмбәрҙәр тарихы”), “Ҡ и с с а и Р а б ғ у з и”, төрки әҙәбиәте ҡомартҡыһы. 1310—11 йй. Рабғузи тарафынан Рабат Уғыҙ ерендә (Хәрәзм) ижад ителгән. Хәрәзм-төрки телендәге (ҡара: Боронғо һәм урта быуат төрки әҙәби телдәре) шиғри текст ғәрәп телендәге шиғырҙар м‑н аралашып бара. Дини‑дидактик характерҙа. Ҡөрьән мотивтарына яҙылған ҡисса жанрындағы 72 әҫәрҙән торған йыйынтыҡ: донъяның яралыуы һәм төҙөлөшө, пәйғәмбәрҙең һәм әүлиәләрҙең тормошо һүрәтләнгән. Башҡортостанда археографик экспедициялар барышында “Ҡ.ә.-ә.” бер нисә ҡулъяҙма күсермәһе табылған: Әбйәлил р‑нының Ишбулды а. (1857 й. яҙылған; 1977 й. табылған), Благовар р‑нында (яҡынса 1861—64 йй. яҙылған; 1982) һ.б.; ТТӘИ‑нең Ғ.Б.Хөсәйенов ис. ғәрәп графикалы ҡулъяҙмалар һәм иҫке баҫма китаптар фондында һаҡлана.
Әҙәб.: Булгаков Р.М. Описание восточных рукописей Института истории, языка и литературы. Уфа, 2002.
М.Х.Нәҙерғолов
Тәрж. М.В.Хәкимова


text:
Фото:
БР Йәмәғәт берләшмәләренең үҙәк дәүләт архивында Бөйөк Еңеүгә бағышланған күргәҙмә үтә
Фото:
Башҡортостан Республикаһы Йәмәғәт берләшмәләренең үҙәк дәүләт архивында Бөйөк Еңеүҙең 65 йыллығына арналған «Уларҙың батырлығы үлемһеҙ» исемле архив документтары күргәҙмәһе үтә.
БР Хөкүмәте ҡарамағындағы Архив эштәре буйынса идаралыҡтың матбуғат хеҙмәтенән хәбәр итеүҙәренсә, күргәҙмә биш бүлектән тора: «Һуғыш башланғанда», «Хәрби частар ойошторолоуы һәм уларҙың яу юлы», «Фронтҡа халыҡ ярҙамы», «Эвакогоспиталдәр эшмәкәрлеге», «Фронтовик хаттары». Советтар Союзы Геройҙарының награда ҡағыҙҙары ла күргәҙмәгә ҡуйылған. Документтарҙың күбеһе тәүге тапҡыр күрһәтелә.


text:
Рөстәм Хәмитов: Күмәртә звеноһыҙ сауҙа итеү мөмкин түгел
Башҡортостанда күмәртә сауҙа звеноларының һөҙөмтәле структураһын булдырырға кәрәк. Был турала БР Хөкүмәтендәге төп аҙыҡ-түлек продукттарына хаҡтар артыуын сикләү мәсьәләләре буйынса киңәйтелгән кәңәшмәлә республика Президенты Рөстәм Хәмитов белдерҙе.
— Аҙыҡ-түлек продукттарына хаҡтар артмаҫҡа тейеш, — тине ул. – Әгәр хәҙер улар тотороҡланған икән, уларҙы кәметеү тураһында уйларға кәрәк. Беҙҙә ауыл хужалығы республикаһы. Һәм беҙ бындай проблемалар кисермәҫкә тейешбеҙ, ләкин ысынында хәл бөтөнләй киреһе. Ауыл хужалығы тауарҙарының күп төрҙәре республикала күпләп үҫтерелмәй. Улар иҫәбендә – кишер, һуған, кәбеҫтә һәм башҡалар. Беҙҙең баҙарға бөтә был продукция күрше өлкәләрҙән килтерелә. Продукттарҙың социаль төрҙәрен етештереү күләмдәре лә кәмей, уларға өҫтәмә иң кәм булырға тейеш. Рәсәй Федерацияһының күп субъекттарында күмәртә базалар ваҡлап һатыуҙан күберәк. Беҙ был планда ҡалышабыҙ, ә күмәртә секторһыҙ етештереүселәрҙән ҡулланыусыға ҙур тауарҙар ағымы булмаясаҡ.
Президент ҡайһы бер министрлыҡтарға һәм ведомстволарға яҡын араларҙа логистик күмәртә сауҙа үҙәктәре булдырыу буйынса тәҡдимдәр индерергә ҡушты. Бынан тыш, ҡулланыусылар кооперацияһы системаһын тәртипкә килтерергә кәрәк. Ауыл хужалығы йәрминкәләренә килгәндә, бында Рөстәм Хәмитов, республика етештереүселәрен бушлай урындар менән тәьмин итергә кәрәк, тип билдәләне.
Президент көс хеҙмәткәрҙәренә айырым мөрәжәғәт итте:
— Һеҙ намыҫһыҙ һатыусыларға ҡаты контроль тәьмин итергә тейешһегеҙ. Уларҙы асыҡларға һәм язаһын бирергә кәрәк, — тине республика башлығы.
Бынан тыш, октябрҙән республикала «Социаль кәрзин» акцияһы ғәмәлгә инәсәк. Башҡортостан сауҙа ассоциацияһы рәйесе Илдар Ғарифуллин әйтеүенсә, акцияла ҡатнашыусы сауҙа предприятиелары аҙыҡ-түлектең өҫтәмә хаҡ ун проценттан ашмаясаҡ ҡайһы бер төрҙәрен билдәләйәсәк. Рөстәм Хәмитов кәңәшмәлә ҡатнашыусыларҙы ошо акцияға иғтибар бирергә саҡырҙы.
Шулай уҡ тиҙҙән Башҡортостандың аҙыҡ-түлек баҙарындағы хәлгә контроллек итеү буйынса махсус комиссия эшләй башлаясаҡ. Уны БР Президенты Хакимиәте етәксеһе Николай Курапов етәкләйәсәк.


text:
Фото:
Урман ауылында төҙөкләндереү эштәре тамамланды
Фото:
Бөгөнгө көнгә Башҡортостандың Иглин районындағы Урман ауылында хәрби келәттәге шартлау һөҙөмтәһендә зыян күргән барлыҡ күп фатирлы йорттарҙа түбә ябыуҙарына һәм баҫҡыстар араһындағы майҙансыҡтарға капиталь ремонт үткәрелгән. Биш ҡатлы йорттарҙа козыректар, ишектәр яңыртылған. Был хаҡта «Башинформ» агентлығына Башҡортостан Республикаһының Торлаҡ-коммуналь хужалыҡ министрлығында хәбәр иттеләр.
Баҫҡыстар араһындағы майҙансыҡтарҙа энергия һаҡлаусы яҡтыртҡыстар монтажланған. Биш ҡатлы йорттар эргәһендә өс балалар майҙансыҡтары йыһазландырылған, тағы береһе – балалар баҡсаһы янында. Торлаҡ йорттар һәм балалар баҡсаһы биләмәләрен төҙөкләндереү буйынса эштәр тамамланған тиерлек. Күп фатирлы йорттарҙа йәшәүселәрҙең фатирҙарына боҙолғандары урынына бушлай яңы металл ишектәр урынлаштырылған.
Ағас тәҙрәләрен тулыһынса пластик тәҙрәләргә алмаштырыу буйынса эштәр алып барыла. Коммуналь инфраструктураны тергеҙеү буйынса ла ҙур эштәр башҡарылған. 29 майға Урман ауылын ваҡытлыса схема буйынса электр менән тәьмин итеү тергеҙелгән. Тулыһынса, даими схема буйынса, ул 2 июнгә әҙер булған. Күп ҡатлы йорттарҙа тышҡы яҡтыртыу бар.
Тышҡы һыу менән тәьмин итеү селтәрҙәре яңыларына алмаштырыласаҡ. 3,8 километр торба үткәргестәр һалынған. Йылылыҡ селтәрҙәренә килгәндә, барлыҡ күп фатирлы йорттарға һәм балалар баҡсаһына уларҙы яңыларына алмаштырғандар. Оҙаҡламай Урман ауылында ике яңы ҡаҙанлыҡ сафҡа индереләсәк.
28 майҙан алып ауылды тергеҙеү өҫтөндә 250-нән ашыу Торлаҡ-коммуналь хужалыҡтың торлаҡ-коммуналь комплексы һәм предприятиелары хеҙмәткәрҙәре эшләгән. Иҫегеҙгә төшөрәбеҙ, Урман ауылы янында хәрби келәттәге шартлау һөҙөмтәһендә 50-нән ашыу ҡаралты емерелгән йәки янған. Өс биш ҡатлы һәм бер ике ҡатлы торлаҡ йорттарын тергеҙеү республиканың Торлаҡ-коммуналь министрлығына ҡушылғайны.
Тергеҙеү эштәренә Башҡортостан Президенты Рөстәм Хәмитов дөйөм етәкселек итте. Тергеҙеү эштәре БР Хөкүмәте Премьер-министры урынбаҫары Сергей Афонин, торлаҡ-коммуналь хужалыҡ министры Ирек Ялалов, Иглин районы хакимиәт башлығы Рафиҡ Мусин етәкселеге аҫтында үтте.


text:
Пилорамалар эшен ойоштороу тураһында федераль законға төҙәтмәләр индерергә тәҡдим ителде
Республика парламентарийҙары БР Дәүләт Йыйылышының Аграр мәсьәләләр, экология һәм тәбиғәттән файҙаланыу буйынса комитеты ултырышында төбәктә «Башҡортостан Республикаһы территорияһында ағас ҡабул итеү һәм тейәп оҙатыу пункттарының эшмәкәрлеген ойоштороу тураһында» законын үтәү тураһында мәғлүмәтте тыңланылар.
Илдә ағас материалдар әйләнеше мәсьәләһе тейешенсә юлға һалынмаған, тип билдәләнде. Был, башҡа етешһеҙлектәр менән бер рәттән, урындағы бюджеттар өсөн финанс юғалтыуҙарына килтерә. Шәхси эшҡыуар булып теркәлмәйенсә һәм, тимәк, һалым агенты булмайынса, үҙ продукцияһын етештергән һәм халыҡҡа һатҡан күп һанлы шәхси пилорамаларҙың эше ғәҙел ризаһыҙлыҡ тыуҙыра.
Тикшереү йомғаҡтары буйынса республика ҡануниәтселәре, федераль коллегаларға хәлде төҙәтеү маҡсатында федераль закондарға кәрәкле үҙгәрештәр индерергә тәҡдим итергә, тигән ҡарар ҡабул итте, тип хәбәр иттеләр республика парламенты матбуғат хеҙмәтендә.


text:
Башҡортостан Хөкүмәте Премьер-министры урынбаҫары Ильяс Мөниров быйыл төбәк ҡаҙнаһынан финансланып, ремонтланырға тейешле республика һәм урындағы юлдар исемлеге хаҡында хәбәр итте.
Башҡортостанда тимер юл фажиғәһе булған ерҙә поездар хәрәкәте яйға һалынды. 26 мартта көндөҙгө сәғәт 5-тәр тирәһендә Учалы ҡалаһы эргәһендә тау-байыҡтырыу комбинатының ике йөк составы бәрелеште.
Рәсәй халҡы өйөнә һәм мунсаһына яғыр өсөн урмандағы ҡороған һәм серек ағасты, сыбыҡ-сабыҡты бушлай йыйыу хоҡуғы аласаҡ. Дәүләт Думаһы ҡарауына “сыбыҡ-сабыҡ” төшөнсәһен ҡанунлаштырыу һәм уны йыйыуҙы ябайлаштырыу тураһындағы ике закон проекты тапшырылды ла инде.
“Йәйге каникулда тыуған яғыма ҡайтҡан мәл. Ҡустыларым менән тышта, саф һауала йоҡлап ятабыҙ. Бер ваҡыт битемә ямғыр тамсылары тамыуҙан уянып киттем дә “Ямғыр яуа!” тип туғандарымды өйгә инергә йәһәтләй башланым. Уларҙың береһе аҙаҡ әсәйемә:
— Ильяс ағайға әллә нимә булған, беҙ белмәгән телдә һөйләшәсе, – тигәс кенә, үҙемдең башҡортса өндәшкәнемде аңлап ҡалдым”.
Кем икән был, тиһегеҙме? Таныш булығыҙ: М. Аҡмулла исемендәге Башҡорт дәүләт педагогия университетының башҡорт филологияһы факультетында
белем алған, ҡайһы бер милләттәштәребеҙҙән дә уҙҙырып саф башҡортса һөйләшкән ҡаҙаҡ егете Ильяс САҒЫНБӘК.
Былтыр моңһоу көҙҙә Баймаҡ районының Йәрмөхәмәт ауылында өс йәше лә тулмаған баланың күҙ менән ҡаш араһында юҡҡа сығыуы тотош төбәкте аяҡҡа баҫтырғайны. Һәр ваҡыт иркәләнеп, әсәһенең итәгенә йәбешеп тигәндәй йөрөгән Илсиәне ҡайҙан ғына эҙләп ҡараманылар. Бәхеткә күрә, бала табылды.
Әле яҙ килеүен белдереп, беренсе тамсылар супылдашып тама башлағанда Сыңғыҙҙа тағы бер үкенесле хәлде ишетеп сәс үрә торҙо.
Ләкин ошо урында һүҙҙе мин мәсьәләнең сәйәси, демографик, социаль яҡтарына бармаҡҡа ниәтләнем. Дөрөҫөрәге, алыҫ һәм һәр аҙымымда хәүеф-хәтәргә юлығыуға ихтимал сәфәргә тәүәккәлләнем.
М. Ямалетдинов ижадында беҙ шиғыр, робағи, поэма, монолог, эпос, дастан, ҡобайыр, шиғри әкиәт, хикәйә, повесть, эссе, романдарҙы күрәбеҙ, улар араһында хатта халҡыбыҙҙың һирәк башҡарылған йырҙарының ноталары ла бар”, — тип яҙҙы уның күп яҡлы эшмәкәрлеге тураһында яҡташы — Рәсәй һәм Башҡортостан Журналистар союзы ағзаһы, Рәсәйҙең мәғариф алдынғыһы Рәмзилә Кәлимова.


text:
“Иғтибар, балалар!”
31 августа 2013 йыл | Хоҡуҡ
Балаларҙың йәйге каникулы тамамланып, яңы уҡыу йылы башланыр алдынан Башҡортостан Республикаһында йыл һайын балаларҙың юл-транспорт ваҡиғаларында имгәнеүен булдырмауға йүнәлтелгән профилактик саралар уҙғарыла.
“Зәңгәр яғыулыҡ” һәр йортҡа килһен
31 августа 2013 йыл | Йәмғиәт
Йылдың-йылы сентябрҙең тәүге йәкшәмбеһендә нефть һәм газ сәнәғәте хеҙмәткәрҙәре, шул иҫәптән райондың газ хеҙмәте коллективы үҙҙәренең һөнәри байрамын билдәләй. Әйтергә кәрәк, районыбыҙ халҡының йәшәү шарттарын яҡшыртыуға был коллектив хеҙмәткәрҙәре тос өлөш индерә. Һөнәри байрамдары уңайынан район газ участкаһы инженеры Риф Фәтҡуллинға бер нисә һорау менән мөрәжәғәт иттек.
Эшебеҙҙе ихлас башҡарҙыҡ
31 августа 2013 йыл | Хаттар
Билдәле булыуынса, август аҙағында Кино көнө билдәләнә. Бөгөн районда кинотеатр, һәр клубта кинобудкалар юҡ, әлбиттә. Халыҡ та әүәлге ише киноға эркелеп йөрөмәй. Һәр кем теләгән фильмын телевизор, компьютер аша ғына ҡарай. Шулай ҙа, Кино көнө етеү менән үткәндәр иҫкә төшә. Минең хәтирәләр башҡа гәзит уҡыусыларҙы ла ҡыҙыҡһындырыр, моғайын.
Тел дәрестәрен уҡытыуҙың заманса алымдары
31 августа 2013 йыл | Мәғариф
Уҡытыу процесында яңы педагогик технологияларҙы ҡулланыу яңы алымдарҙы үҫтерергә, яңыса эшләргә ярҙам итә. Был йәһәттән терәк сигналдары, Ильиндың әҙәбиәттән терәк деталдәре, Рәхимовтың моделдәре иғтибарға лайыҡ. Мин инде бер нисә йыл Шаталов технологияһына таянып эшләйем. Шуға бәйләп үҙ системамды булдырҙым. Был технология бер нисә принципҡа нигеҙләнә:
Журналистар кәңәшкә йыйылды
31 августа 2013 йыл | Йәмғиәт
Республиканың көньяҡ төбәге журналистарының сираттағы семинар-кәңәшмәһе быйыл Стәрлетамаҡ ҡалаһында үтте. Унда көньяҡ төбәк журналистар берлегенә ҡараған 16 район-ҡала гәзиттәре хеҙмәткәрҙәре ҡатнашты.


text:
Анна Иоанновна
А́нна Иоа́нновна (А́нна Ива́новна) — Романовтар династияһынан Рәсәй императрицаһы. Батша Иван V-нең (Петр I-нең ҡустыһы һәм хакимдашы) Прасковья Фёдоровнанан тыуған ҡыҙы.
1710 йылда Курляндия герцогы Фридрих Вильгельмға кейәүгә бирелә; 4 айҙан тол ҡалып, Курляндияла ҡала. Пётр II үлгәндән һуң, 1730 йылда Юғары йәшерен совет уны Рәсәй тәхетенә вәкәлләттәре сикләнгән монарх итеп саҡыра. Әммә ул Юғары советы таратып бөтә власты үҙ ҡулына ала.
Уның хаким иткән йылдары тарихҡа һөйәре (фаворит) Бирон исеменән бироновщина булып кереп ҡала.
Тәхеткә ултырыуына тиклем[үҙгәртергә | вики-тексты үҙгәртергә]
1682 йылдан Рәсәй тәхетендә бер туғандар Пётр I һәм Иван V батшалыҡ итә. 1684 йылда Иван (Иоанн) Прасковья Фёдоровнаға өйләнә, һәм уларҙың 5 ҡыҙы тыуа. Уртансы ҡыҙҙары Анна 1693 йылда тыуа.
1710 йылда Пётр I Балтик буйында Рәсәй йоғонтоһон көсәйтеү өсөн Аннаны Курляндия герцогы Фридрих-Вильгельмға кейәүгә бирә. Никах 31 октябрҙа Петербургта үтә. Бынан һуң яңы өйләнешеүселәр ваҡытын мәжллестәрҙә үткәрә. 1711 йылда үҙ биләмәлеренә ҡайтышлай Фридрих-Вильгельм, мәжллестә саманан артыҡ эсеүҙән вафат була.
Петр I талабы буйынса Анна Латвияның көнсығышындағы Митав ҡалаһында йәшәй. Биләмә менән Рәсәй вәкиле, Аннаның һөйәре П. М. Бестужев-Рюмин идара итә. Анна граф Моричҡа кейәүгә сығырға ризалығын бирә. Шул ваҡыт Аннаның тормошона 28 йәшлек дворян Эрнест-Иоганн Бюрен килеп керә һәм тормошоноң һуңғы көндәренә тиклем ҙур йоғонто яһай.
Тәхеткә ултырыуы[үҙгәртергә | вики-тексты үҙгәртергә]
1730 йылдың 19 ғинуарында Пётр II үлгәс, Юғары йәшерен совет Рәсәйҙең киләсәге тураһында кәңәшләшә башлай. Мәсьәлә еңелдән булмай — Романовтар династияһында ир тоҡомонан вариҫтар ҡалмай.
Ҡатын-ҡыҙ тоҡомонан бер нисә кандидатураны ҡарағас, совет 19 йыл Курляндияла йәшәгән Анна Иоанновнала туҡтала. Аннаның Рәсәйҙә фавориттары һәм партиялары булмағанға күрә, был кандидатураны барыһы ла хуплай. Анна ышанып барыусан, йыуаш булып күренә. Форсаттан файҙаланып, совет Анна менән, ысын власть Юғары йәшерен совет ҡулында, ә монарх тик вәкиллек эшен алып бара, тигән килешеү төҙөй. 28 ғинуарҙа Анна килешеүгә ҡул ҡуя. Был килешеү буйынса Анна Иоанавна, Юғары совет менен килешмәйенсә, һуғыш башлай алмай, солох килешеүе төҙөй алмай, яңы һалым индерә алмай, ҡаҙна менән идара итә алмай, полковниктан юғарыраҡ дәрәжә бирә алмай, аҫаба ерҙәрҙе ала алмай, дворяндарҙың мөлкәтен һәм ғүмерен судһыҙ ала алмай, үҙенең вариҫын иғлан итә алмай.
15 февралдә ул тантаналы рәүештә Мәскәүгә килеп керә. Ғәскәр һәм юғары дәүләт чиндары батшабикәга ант бирә. Анттың яңы формаһында идара итеү формаһы һәм Юғары йәшерен совет тураһында бер һүҙ ҙә булмай.
1730 йылдың 25 февралендә бер төркөм дворян һәм офицерҙар Анна Иоанновнаға бөтә власты үҙ ҡулығыҙға алығыҙ, тигән үтенес ҡағыҙы тапшыра. Хаким үтенесте ҡабул итә.
1 мартта халыҡ императрицаға, тулы самодержавие шарттарында, икенсе тапҡыр ант бирә.
Хакимлыҡ осоронда Анна Иоанновнаны дәүләт эштәре ҡыҙыҡһындырмай. Ил менән фавориты Бирон, баш етәкселәр Головкин, кенәз Черкасский, эшке эштәр менән Остерман, хәрби эштәр менән фельдмаршал Миних идара итә.
- ↑ А. Кр. Анна Іоанновна // Энциклопедический лексикон — СПб.: 1835. — Т. 2. — С. 320–323.
- 7 февралдә тыуғандар
- 1693 йылда тыуғандар
- Алфавит буйынса шәхестәр
- Мәскәүҙә тыуғандар
- 28 октябрҙә вафат булғандар
- 1740 йылда вафат булғандар
- Санкт-Петербургта вафат булғандар
- Изге апостол Андрей Первозванный ордены кавалерҙары
- Изге Екатерина орденының Ҙур тәреһе дамалары
- Ҡалыптар:Эске һылтанмалар
- Ҡалыптар:Ҡалыптар өсөн
- Алфавит буйынса сәйәсмәндәр
- Рәсәй императорҙары


text:
Газета "Йәшлек" » Махсус бит » Страница 149
Әсәйем менән ғорурланам
Махсус бит // 27-11-2010, 11:49
Буй етмәҫлек йондоҙом булып балҡы
Махсус бит / Письма // 27-11-2010, 11:48
Мөхәббәтемде үҙ ҡулдарым менән селпәрәмә килтерҙем. Их, минең балҡып һүнгән йондоҙом! Ҡайҙарға китеп юғалдың һин? Кемде генә үҙеңә йәр итеп һайланың? Уны ысын йөрәктән яратаһыңмы икән? Хәйер, уныһын белеү кәрәкмәйҙер, былай ҙа янған йөрәгем, уны яратыуыңды белһә, билләһи, шартлаясаҡ....
Ауыр саҡта китап биттәрен асам
Махсус бит / Письма // 27-11-2010, 11:46
Иҫән саҡта бер-беребеҙҙең ҡәҙерен белмәһәк тә, ҡара ер ҡуйынына барып ингәс, ерҙе күпме генә тырнап илама, үлгән яҡыныңды кире торғоҙоп ултыртып булмай. Бына ошо иң үкенеслеһе лә инде.
Беҙ ирем менән 25 йылға яҡын йәшәп, өс бала үҫтерҙек. Тик уларҙы аяҡҡа ныҡлы баҫтырып өлгөрмәнек – тормош иптәшем мәңгелеккә яҡты донъя менән хушлашты. Уны ерләгәндән һуң тәүге көндәрҙә, айҙарҙа, ни булғанын төшөнөп етмәйенсә, шаңҡып йөрөгәнмен. Ана, ҡайтып инер, бына, ҡайтып, алдыма тып итеп баҫыр кеүек тойолдо тәүҙә. Балалар ҙа уны артыҡ юҡһынмаған кеүек ине. Тик ике ай тирәһе үтеүгә иремде юҡһыныуҙан, һағыныуҙан йәнемә – йәм, өйөмдә толҡа тапмайынса, һарыға һабыштым. Ҡулға – эш, ауыҙға аш барманы. Көндөҙ, кеше араһында йөрөп, икенсе яҡтан, эшкә лә әүрәп, ваҡыттың үткәне һиҙелмәй ҙә ҡала, ә бына кистәрен......
Беҙ ирем менән 25 йылға яҡын йәшәп, өс бала үҫтерҙек. Тик уларҙы аяҡҡа ныҡлы баҫтырып өлгөрмәнек – тормош иптәшем мәңгелеккә яҡты донъя менән хушлашты. Уны ерләгәндән һуң тәүге көндәрҙә, айҙарҙа, ни булғанын төшөнөп етмәйенсә, шаңҡып йөрөгәнмен. Ана, ҡайтып инер, бына, ҡайтып, алдыма тып итеп баҫыр кеүек тойолдо тәүҙә. Балалар ҙа уны артыҡ юҡһынмаған кеүек ине. Тик ике ай тирәһе үтеүгә иремде юҡһыныуҙан, һағыныуҙан йәнемә – йәм, өйөмдә толҡа тапмайынса, һарыға һабыштым. Ҡулға – эш, ауыҙға аш барманы. Көндөҙ, кеше араһында йөрөп, икенсе яҡтан, эшкә лә әүрәп, ваҡыттың үткәне һиҙелмәй ҙә ҡала, ә бына кистәрен......
Бушҡа уҙмаған ғүмер
Махсус бит / Письма // 27-11-2010, 11:34
Оҙайлы тормош юлы үткән өлкән йәштәрҙәге кешеләр осрашһа, балалыҡ иленән башлап, бөтә йәшәлгән ғүмер йылдарын иҫкә алмай ҡалмайҙар. Башҡаса мөмкин дә түгелдер. Замана, донъяуи үҙгәрештәр үҙенекен итә. Булып үткән хәл-ваҡиғалар әкренләп онотола бара.
Хәйбулла районының Үрге Иҫәнгилде ауылында урта хәлле крәҫтиән ғаиләһендә тыуып үҫкән Ғиниәтулла Сәғит улы Иҫәнгилдинды бөгөн дә ауылдаштарының ихтирам менән иҫкә алыуы осраҡлы хәл түгелдер. Һәр нәмәгә иғтибарлы, ҡыҙыҡһыныусан малайын атаһы Башҡортостандағы танылыу алған мәҙрәсәләрҙең береһенә уҡырға бирә. Ауыл малайы мәҙрәсәлә алған белеме менән хушһынмай, киләсәген күҙаллап, уны үҙ аллы арттырыу яғын ҡарай. Ул саҡтарҙа тыйылған гәзит-журналдарҙы күҙҙән яҙҙырмай уҡып бара. Бындай хәлде белеп ҡалып, уға мәҙрәсәнән ҡыуыу менән янайҙар....
Хәйбулла районының Үрге Иҫәнгилде ауылында урта хәлле крәҫтиән ғаиләһендә тыуып үҫкән Ғиниәтулла Сәғит улы Иҫәнгилдинды бөгөн дә ауылдаштарының ихтирам менән иҫкә алыуы осраҡлы хәл түгелдер. Һәр нәмәгә иғтибарлы, ҡыҙыҡһыныусан малайын атаһы Башҡортостандағы танылыу алған мәҙрәсәләрҙең береһенә уҡырға бирә. Ауыл малайы мәҙрәсәлә алған белеме менән хушһынмай, киләсәген күҙаллап, уны үҙ аллы арттырыу яғын ҡарай. Ул саҡтарҙа тыйылған гәзит-журналдарҙы күҙҙән яҙҙырмай уҡып бара. Бындай хәлде белеп ҡалып, уға мәҙрәсәнән ҡыуыу менән янайҙар....
Аҫаба рухы. Ир намыҫы. Әсмуха сәй
Махсус бит // 23-11-2010, 10:22
йәки Ниңә Ейәнсура районының Муйнаҡ ауылы халҡы Һыусыҡҡан шишмәһен ҡуртымға биреүгә ҡаршы?
Гәзитебеҙҙән айырылмаусы дуҫтарыбыҙҙың хәтерендәлер, моғайын: бынан ике йыл элек Ейәнсураға барып, Сураш батырҙың ҡәберенә зыярат ҡылыуыбыҙ хаҡында яҙғайным. Нимә этәрҙе икән Бөрйән ырыуы батыры Сурағолдо 63 йәшендә яу сабырға, алған яралары сәбәпле тыуған еренә лә ҡайтып етә алмай, Үҫәргән ерендә вафат булып ҡалырға? Шул, башҡорттоң быуаттан-быуатҡа һуҙылған ғәме инде: мал да, дан да түгел, ә бары тик, тыуған илем, тыуған еремде яттар тапамаһын, тигән теләге.
Ҡара әле, Сураш батырҙың Брагиндың башына етеп, артынса үҙе лә Аллаһ хозурына күсеүенә өс быуатҡа яҡын ваҡыт уҙһа ла, башҡорттоң ғәме үҙгәрмәй икән, үҙгәрмәгәс. Был юлы ла юлға сығыуыма шул, ерем, илем, тип янып-көйөүсе башҡорттар сәбәпсе булды....
Гәзитебеҙҙән айырылмаусы дуҫтарыбыҙҙың хәтерендәлер, моғайын: бынан ике йыл элек Ейәнсураға барып, Сураш батырҙың ҡәберенә зыярат ҡылыуыбыҙ хаҡында яҙғайным. Нимә этәрҙе икән Бөрйән ырыуы батыры Сурағолдо 63 йәшендә яу сабырға, алған яралары сәбәпле тыуған еренә лә ҡайтып етә алмай, Үҫәргән ерендә вафат булып ҡалырға? Шул, башҡорттоң быуаттан-быуатҡа һуҙылған ғәме инде: мал да, дан да түгел, ә бары тик, тыуған илем, тыуған еремде яттар тапамаһын, тигән теләге.
Ҡара әле, Сураш батырҙың Брагиндың башына етеп, артынса үҙе лә Аллаһ хозурына күсеүенә өс быуатҡа яҡын ваҡыт уҙһа ла, башҡорттоң ғәме үҙгәрмәй икән, үҙгәрмәгәс. Был юлы ла юлға сығыуыма шул, ерем, илем, тип янып-көйөүсе башҡорттар сәбәпсе булды....
Бәхетһеҙлекте еңеүселәр
Махсус бит / Письма // 20-11-2010, 13:02
Ҡыйғы районында йәшәүсе күп балалы йәш ғаилә – Айгөл һәм Юнир Латиповтар хаҡында был яҙмам. Тәү ҡарамаҡҡа ғәҙәти күренгән замандаштарыбыҙ өлөшөнә ҙур һынауҙар төшә, күп кенә тетрәнеүҙәр кисерергә мәжбүр итә уларҙы яҙмыш.
Йәштәр Салауат районында тыуған: Айгөл Бишәүҙәр ауылы ҡыҙы, Юнир – Ахундыҡы. Биш йыл элек улар тормош юлын бергә үтергә һүҙ ҡуйыша. Юнир Айгөлдөң улы Батырҙы үҙ балаһылай күрә, артабан бер-бер артлы уртаҡ мөхәббәт емештәре – Салауат (2007 йылғы), Азалия (2008), Ынйы (2009) тыуа.
Йәш ярымлыҡ ҡына сағында Батыр ҡапыл ҡаты ауырып китә....
Йәштәр Салауат районында тыуған: Айгөл Бишәүҙәр ауылы ҡыҙы, Юнир – Ахундыҡы. Биш йыл элек улар тормош юлын бергә үтергә һүҙ ҡуйыша. Юнир Айгөлдөң улы Батырҙы үҙ балаһылай күрә, артабан бер-бер артлы уртаҡ мөхәббәт емештәре – Салауат (2007 йылғы), Азалия (2008), Ынйы (2009) тыуа.
Йәш ярымлыҡ ҡына сағында Батыр ҡапыл ҡаты ауырып китә....
Зиләйлүк
Махсус бит / Письма // 20-11-2010, 12:56
Ерҙә күпме кеше, шунса яҙмыш йәшәй. Күбеһе тураһында хикәйә генә түгел, фильм төшөрөргә була. Был ғаилә тураһында яҙырға мине, бер яҡтан, улар өсөн сикһеҙ шатланыу, икенсе яҡтан, күңел болоҡһоуы этәргәндер. Мин дә төшкән килендәрҙән. Шуға күрә лә иң беренсе күңелемдә ошо шиғыр юлдары тыуҙы:
Тыуып үҫкән ергә ҡарағанда
Төшкән ер ҡәҙерлерәк, тиҙәр.
Шул асылды бер көн генә түгел,
Йәшәй-йәшәй аңлайһың икән......
Тыуып үҫкән ергә ҡарағанда
Төшкән ер ҡәҙерлерәк, тиҙәр.
Шул асылды бер көн генә түгел,
Йәшәй-йәшәй аңлайһың икән......
Беҙҙең организм – серҙәр хазинаһы
Махсус бит // 20-11-2010, 12:54
Хәтер буйынса ғына түгел, һиҙгерлектә, фекерләүҙә, күҙаллауҙа ла кешенең мөмкинлектәре сикһеҙ.
Югославия феномены Борислав Гаджанскиҙың исеме лә күптәргә таныш. 5-се синыфта уҡыусы 11 йәшлек малай, вуз программаһына ингән юғары математиканы тулыһынса тиерлек белеп, телдән ҡатмарлы математик иҫәпләүҙәрҙе башҡара алған....
Югославия феномены Борислав Гаджанскиҙың исеме лә күптәргә таныш. 5-се синыфта уҡыусы 11 йәшлек малай, вуз программаһына ингән юғары математиканы тулыһынса тиерлек белеп, телдән ҡатмарлы математик иҫәпләүҙәрҙе башҡара алған....
Кешенең мөмкинлектәре сикһеҙ
Махсус бит // 20-11-2010, 12:53
Ғалимдар бөгөн бер тауыштан кеше мөмкинлегенең сикһеҙ булыуын раҫлай. Һәр кеше тәбиғәт тарафынан бирелгән иҫ киткес ҙур мөмкинлеккә эйә. Мәҫәлән, хәтерҙе генә алайыҡ. Кешенең хәтере булмаһа, ул бик күп нәмәне эшләй алмаҫ ине. И. Сеченевтың әйтеүенсә, хәтерһеҙ яңы тыуған бала хәлендә булып, миллионынсы тапҡыр һәр нәмәне тәүге тапҡыр кеүек итеп ҡабул итер, бер ниндәй ҙә алға үҫеш булмаҫ ине....
Китәләр ҙә... ҡайтмайҙар
Махсус бит // 20-11-2010, 12:44
Кем нисектер, әммә мин иғлан таҡталарындағы хәбәрһеҙ юғалған һәм милиция тарафынан эҙләнгән кешеләрҙең фотолары янынан тыныс ҡына үтеп китә алмайым. Енәйәт ҡылып ҡасыусылар – бер хәл, ә бына бер ниндәй сәбәпһеҙ яҡындары менән бәйләнешен юғалтҡандар өсөн йән әсей. Ҡайҙа була икән һуң кешеләр? Шөкөр, илебеҙҙә тыныс, меңәрләгән кешенең ғүмерен ҡыйған тәбиғәт көйһөҙлөктәре лә күҙәтелмәй, ә кешеләр, һыуға батҡандай, ғәйеп булыуын дауам итә...
Ә бит уларҙың һәр береһен яҡындары эҙләй, һәр секунд һайын тәҙрәнән, ишектән күҙен алмай, тиҙҙән ҡайтып, ишекте туҡылдатыр, тип ышанып, өмөтләнеп көтә. Ошо өмөт йылдар буйы һүрелмәй, ә юғалған кеше һаман ҡайтмай. Тора-бара яҡындары был кешене, бәлки, мәрхүм булғандыр инде, тип тә уйлай башлай, ләкин ҡыҫыр өмөт һаман йәшәүен дауам итә. Яҡыныңдың хәбәрһеҙ юғалыуы, ысынлап та, бик-бик ауыр ҡайғы, үлгән кешенең, исмаһам, ҡәбере була, ә инде хәбәрһеҙ юғалғандар тураһында хәтирәләр һәм бөтмәҫ-төкәнмәҫ һорауҙар ғына ҡала.
Закон буйынса бер кешене эҙләүгә 15 йыл ваҡыт бирелә. Әгәр шул 15 йыл эсендә кеше табылмай икән, эҙләү туҡтатыла. Ҡағиҙә булараҡ, юғалған кешене 15 йылдан һуң бер ваҡытта ла табып булмай.
Кешене эҙләү менән, дәүләт органдарынан тыш, шәхси детективтар ҙа шөғөлләнә. Әлбиттә, шәхси детективтарға аҡса түләргә тура киләсәк. Кемдәр яҡшыраҡ эшләй, тигән һорауға яуап биреүе ҡыйын. Моғайын, һәр осраҡ төрлөсә килеп сығалыр....
Ә бит уларҙың һәр береһен яҡындары эҙләй, һәр секунд һайын тәҙрәнән, ишектән күҙен алмай, тиҙҙән ҡайтып, ишекте туҡылдатыр, тип ышанып, өмөтләнеп көтә. Ошо өмөт йылдар буйы һүрелмәй, ә юғалған кеше һаман ҡайтмай. Тора-бара яҡындары был кешене, бәлки, мәрхүм булғандыр инде, тип тә уйлай башлай, ләкин ҡыҫыр өмөт һаман йәшәүен дауам итә. Яҡыныңдың хәбәрһеҙ юғалыуы, ысынлап та, бик-бик ауыр ҡайғы, үлгән кешенең, исмаһам, ҡәбере була, ә инде хәбәрһеҙ юғалғандар тураһында хәтирәләр һәм бөтмәҫ-төкәнмәҫ һорауҙар ғына ҡала.
Закон буйынса бер кешене эҙләүгә 15 йыл ваҡыт бирелә. Әгәр шул 15 йыл эсендә кеше табылмай икән, эҙләү туҡтатыла. Ҡағиҙә булараҡ, юғалған кешене 15 йылдан һуң бер ваҡытта ла табып булмай.
Кешене эҙләү менән, дәүләт органдарынан тыш, шәхси детективтар ҙа шөғөлләнә. Әлбиттә, шәхси детективтарға аҡса түләргә тура киләсәк. Кемдәр яҡшыраҡ эшләй, тигән һорауға яуап биреүе ҡыйын. Моғайын, һәр осраҡ төрлөсә килеп сығалыр....


text:
Социаль хеҙмәтләндереү өлкәһендә сифат стандарттары раҫланды
БР Хөкүмәте ҡарары менән Башҡортостанда халыҡты социаль хеҙмәтләндереү өлкәһендә дәүләт хеҙмәтләндереүҙәре күрһәтеү сифаты стандарттары раҫланды.
Практиканан күренеүенсә, социаль хеҙмәтләндереү учреждениелары эшмәкәрлеге һан буйынса түгел, ә сифат күрһәткестәре буйынса баһаланырға тейеш. Социаль хеҙмәттәрҙең бурысы хеҙмәтләндерелгән граждандарҙың йәшәйешен тәьмин итеү генә түгел, улар өсөн уңайлы һәм хәүефһеҙ шарттар, сәләмәт социаль-психологик климат булдырыуға ла ҡайтып ҡала.
Яңы стандарттар индереү — республиканың дәүләт финанстарын реформалаштырыуҙың киң программаһын тормошҡа ашырыу һөҙөмтәләренең береһе. Был программа финанстар менән идара итеү системаһын ойошторғанда бөтә бюджет хеҙмәтләндереүҙәрен стандартлаштырыуҙы күҙ уңында тота.
Сифат стандарттары халыҡты социаль хеҙмәтләндереү учреждениелары тарафынан мотлаҡ үтәлергә тейешле халыҡты социаль хеҙмәтләндереүҙе ойоштороу сифатына ҡарата төп талаптарҙы билдәләй.


text:
Башҡортостан ауылдарында табиптар күбәйәсәк
Башҡортостан Республикаһының Дәүләт Йыйылышы – Ҡоролтай йортонда йәш табиптар, «Земство табибы» программаһында ҡатнашыусылар менән осрашыу үтте, тип хәбәр иттеләр республика парламентының матбуғат хеҙмәтенән.
Республиканың Дәүләт Йыйылышы рәйесе Константин Толкачев һәм Башҡортостан Хөкүмәте вице-премьеры Фидус Ямалетдинов «Земство табибы» программаһының төп положениелары менән таныштырҙы. Программа 2011 йылдың сентябрендә Рәсәй Хөкүмәте рәйесе Владимир Путин менән тәҡдим ителгән биш көнүҙәк инициативаның береһе булып тора.
Рәсәй Хөкүмәте уны тормошҡа ашырыуға 11 миллиард һум аҡса бүлергә әҙер. Республикала 2012 йылда программала 553 кеше ҡатнаша ала. Уларҙың һәр береһе федераль бюджеттан – бер миллион һум, республика бюджетынан 100 мең һум аҡса аласаҡ. Ә табип, үҙ сиратында, ауыл ерендә контракт буйынса биш йыл эшләргә тейеш.
Республикала ауыл ерендә 1300-ҙән ашыу белгес етешмәй. Бөгөнгө көнгә 215 табип «Земство табибы» программаһында ҡатнашырға теләк белдергән.
6 мартта БР Һаулыҡ һаҡлау министрлығы ҡарамағындағы комиссия ултырышы үтәсәк, унда дәғүә итеүселәр сығыш яһаясаҡ. Бынан һуң өс көн дауамында комиссия ағзалары уларҙы программаға индереү тураһында ҡарар ҡабул итергә тейеш.


text:
Көйөргәҙе районында урындағы тауар етештереүселәр мәсьәләләре тикшерелде
Көйөргәҙе районында ҡулланыусылар баҙарына хаҡтар кимәле һәм республика тауар етештереүселәре продукцияһының тәҡдим ителеүе буйынса күҙәтеү яһау мәсьәләләре тикшерелде. Ошо көндәрҙә бында «Республика һәм урындағы тауар етештереүселәрҙең сауҙа предприятиелары менән үҙ-ара килешеп эш итеүе: проблемалар һәм үҫтереү мөмкинлектәре» темаһына түңәрәк өҫтәл ойошторолдо.
Сараны Башҡортостан сауҙа ассоциацияһы һәм БР Эшҡыуарлыҡ ойошмалары ассоциацияһының мәғлүмәти ярҙамы менән муниципаль район хакимиәте һәм Эшҡыуарҙар советы ойошторҙо. Мәсьәләләрҙе тикшереүҙә 10 ауыл биләмәһе, 19 берәмләп һатыу предприятиеһы, 6 эшкәртеү предприятиеһы етәкселәре ҡатнашты.
Республика һәм урындағы тауар етештереүселәр продукцияһының берәмләп һатыу предприятиелары кәштәләрендә тәҡдим ителеү темаһы күп йылдар дауамында үҙенең актуаллеген юғалтмай. Ә Рәсәйҙең Бөтә донъя сауҙа ойошмаһына инеүенә бәйле ҙур үҙгәрештәр алдынан ул айырыуса киҫкен тора.
Түңәрәк өҫтәлдә ауылдарҙа сауҙа хеҙмәттәрен күрһәтеүҙе ойоштороу мәсьәләләре тикшереледе, тип хәбәр иттеләр Башҡортостан сауҙа ойошмаһының матбуғат хеҙмәтенән. Эшкәртеү тармағы хеҙмәткәрҙәре тарафынан эшләнеп еткерелмәгән урындар хаҡында ла һүҙ барҙы.
Түңәрәк өҫтәл барышында әйтеп ишеттерелгән тәҡдимдәр ҙур резолюцияла сағылыш тапты.


text:
Рөстәм Хәмитов «Ата-әсә ҡаһарманлығы» миҙалын булдырҙы
ӨФӨ, 2014 йыл, 25 ноябрь. /«Башинформ» мәғлүмәт агентлығы, Эльмира Сабирова/.
Рөстәм Хәмитов Башҡортостанда «Ата-әсә ҡаһарманлығы» миҙалын булдырыу тураһындағы указға ҡул ҡуйҙы, тип хәбәр итә рәсми хоҡуҡи-мәғлүмәт порталы. Был маҡтау билдәһе менән Башҡортостан Республикаһына дан килтергән балаларҙы тәрбиәләгән ата-әсәләр (уллыҡҡа алғандар, опекундар, ҡарап үҫтереүселәр) бүләкләнәсәк. Ул ҡаһарманлыҡ күрһәткән, кеше ғүмерен ҡотҡарыу, законды, хоҡуҡ тәртибен һәм именлекте яҡлау буйынса, хеҙмәт бурыстарын үтәгәндә батырлыҡ ҡылған йәки ғилми, ижади, спорттағы йә иһә башҡа ижтимағи әһәмиәткә эйә булыусы эшмәкәрләгендәге айырым ҡаҙаныштарға эйә булған балалар, тиелә указда.
Дәүләт наградаһы шулай уҡ өс йәки унан күберәк инвалид бала йә иһә алты һәм унан күберәк етем бала һәм ата-әсә ҡарауынан мәхрүм ҡалыусы балаларҙы балалыҡҡа алыусыларға тапшырыласаҡ.
«Ата-әсә ҡаһарманлығы» миҙалы менән бүләкләгәндә ата-әсәләргә (уллыҡҡа алғандарға, опекундарға, ҡарап үҫтереүселәргә) 100 мең һум күләмендә бер тапҡыр бирелә торған аҡсалата бүләк түләнә.
Айырма билдәһе йылына бер тапҡыр 15 май, Халыҡ-ара ғаилә көнө алдынан тапшырыласаҡ.


text:
Байрон Джордж Гордон
Джордж Ноэл Гордон Байрон, 1798 йылдан 6-сы барон Байрон, ябай ғына исеме лорд Байрон (ингл. George Gordon Byron, 6th Baron, ингл. Lord Byron; 22 ғинуар 1788, Дувр — 19 апрель 1824, Миссолунги, Осман Грецияһы) — инглиз шағир-романтигы. Ул үҙенең « тоноҡ эгоизмы» менән бар Европаны солғап ала[1]. Наряду с П. Б. Шелли һәм Дж. Китс менән бер рәттән йәш инглиз быуыны романтиктары вәкиле булып тора.
Уның Чайлд-Гарольд альтер-эгоһы төрлө Европа әҙәбиәтендә иҫәпһеҙ-һанһыҙ байрон геройҙары прототибы булып тора. Байронизм Байрон вафат булғас та дауам итә. Ғүмеренң аҙағында ижад иткән «Дон Жуан» шиғри романында һәм «Беппо» шаян поэмаһында ул үҙе лә А. Поупты мираҫ итеп алып сатирик реализмға күсеп китә. Шағир Грек революцияһында ҡатнаша, шуның өсөн дә Грецияның милли геройы булып иҫәпләнә.
Иҫкәрмәләр[үҙгәртергә | вики-тексты үҙгәртергә]
- ↑ George Gordon Byron, 6th Baron Byron (English poet) (инг.). — статья из Encyclopædia Britannica Online.
- Алфавит буйынса шәхестәр
- Алфавит буйынса яҙыусылар
- 22 ғинуарҙа тыуғандар
- 1788 йылда тыуғандар
- Лондонда тыуғандар
- 19 апрелдә вафат булғандар
- 1824 йылда вафат булғандар
- Алфавит буйынса шағирҙар
- Бөйөк Британия шағирҙары
- XIX быуат шағирҙары
- Грецияла вафат булғандар
- Инглиз шағирҙары
- Кембридж университетын тамамлаусылар
- Романтизм яҙыусылары
- Греция революционерҙары
- Хэрроу сығарылыштары


text:
- Подробности
- Просмотров: 254
МАТЕМАТИК БИОЛОГИЯ, биол. системаларҙы тикшереү өсөн матем. аппаратын файҙаланған интегратив фән. Түбәндәге бүлектәрен айыралар: матем. генетика, матем. физиология, матем. экология. Тереклек т‑дағы фәндең хәҙ. үҫеш осоронда М.б. биоинформатика һәм системалы биол. м‑н тығыҙ бәйләнгән. Геномдарҙы анализлауҙы һәм сағыштырыуҙы, РНК‑ларҙы һәм аҡһымдарҙы структура б‑са һәм функциональ анализлауҙы, протеомдарҙы һәм аҡһым‑аҡһым тәьҫирҙәрен анализлауҙы башҡара, гендарҙың экспрессияһы механизмын, ген селтәрҙәрен, сигналдар тапшырыу юлдарын, метаболик юлдарҙы, онтогенезды, популяцияларҙың динамикаһын, төр‑ара тәьҫирләшеүҙәрҙе, биотаның глобаль үҙгәреүҙәрен өйрәнә. М.б. маҡсаты — биол. күренештәрҙең һәм процестарҙың һанса, сифат һәм оҡшатыу моделдәрен эшләү, биосистемаларҙың төҙөлөш принциптарын һәм уларҙың эшмәкәрлек ҡанундарын аңлау, биологияның теоретик нигеҙҙәрен төҙөү. Матем. моделдәрҙе төҙөгән ваҡытта мәғлүмәтте анализлауҙың статистик ысулдарын, генетик алгоритмдарҙы, граф теорияһын, нейрон селтәрҙәрен, һәләкәт теорияһын, идара итеү теорияһын, дифференциаль, интеграль тигеҙләмәләрҙе һ.б. ҡулланалар. Башҡортостанда М.б. проблемалары б‑са тикшеренеүҙәр 20 б. 70‑се йй. башлап Башҡорт дәүләт университетында һәм Биология институтында, 80‑се йй. — Авиация техник университетында, Биохимия һәм генетика институтында алып барыла. Биополимерҙарҙа мәғлүмәттең төҙөлөшө һәм уны эҙләү процестарының моделдәре эшләнә (С.Ю.Рудерман, И.А.Соломещ). Эпигендар һәм эпиген селтәрҙәре теорияһы, гендар экспрессияһы м‑н идара итеүҙең молекуляр‑генетик системаларының динамик теорияһы (Р.Н.Чураев); дөйөмләштерелгән сик моделдәренең формализм телендә прокариот һәм эукариоттарҙың тәбиғи ген селтәрҙәре динамикаһын анализлау мәсьәләләре хәл ителгән (Р.Ю.Вәлиев, А.В.Ғәлимйәнов, Е.И.Прокудина). Нервы (А.В.Савельев), йөрәк‑ҡан тамырҙары (Л.М.Бакусов һ.б.), эндокрин (Д.Ф.Шакиров һ.б.) системаларҙың моделдәрендә кеше физиологияһы проблемалары б‑са тикшеренеүҙәр үткәрелә. Экологик күҙаллауҙа коллектив предикторҙар концепцияһы билдәләнә (П.М.Брусиловский). Экосистемаларҙың потенциаль эффектлылығының стохастик моделдәре яһала (Б.С.Флейшман). Үҫемлектәр донъяһының составы б‑са уға экологик факторҙарҙың тәьҫир итеү дәрәжәһен баһаларға мөмкинлек биргән аналитик һәм оҡшатыу моделдәре эшләнә (Г.С.Розенберг).
Әҙәб.: Л я п у н о в А.А. О кибернетических вопросах биологии //Проблемы кибернетики. М., 1972. Вып. 25; Р о з е н б е р г Г.С. Модели в фитоценологии. М., 1984; T c h u r a e v R.N. General principles of organization and laws of functioning in governing gene networks //Bioinformatics of Genome Regulation and Structure II.New York, 2006.
А.В.Ғәлимйәнов
Тәрж. Р.Ғ.Ғилманов


text:
- Подробности
- Просмотров: 263
МАКСИМОЧКИН Валерий Иванович (22.3.1952, БАССР‑ҙың Фёдоровка р‑ны Фёдоровка а.), физик. Физика‑матем. ф. д‑ры (1996), проф. (1998). БДУ‑ны тамамлағандан һуң (1974) 1977 й. тиклем һәм 1981—2003 йй. шунда уҡ эшләй (1993—99 йй. өлкән ғилми хеҙм‑р), 2004 й. алып МДУ‑ла. Фәнни эшмәкәрлеге магнит күренештәре физикаһына, Ер ҡабығының, тау тоҡомдарының һәм тәбиғи магнит минералдарҙың магнетизмын тикшереүгә, металдарҙы емермәгән контроль һәм диагностика ысулдарын уйлап сығарыуға арналған. М. тарафынан магнит материалдарын юғары т‑ра һәм баҫым аҫтында тикшереү өсөн ҡулайламалар яһала; ферромагнит ҡоростарҙың, тау тоҡомдарының һәм ферримагнит минералдарҙың магнит үҙенсәлектәре тикшерелә, базальт титанлы магнетиттарҙың үҙенсәлектәренә баҫым һәм т‑ра тәьҫиренең законлыҡтары билдәләнә, Ер ҡабығында тау тоҡомдары магнитланыуының тәрәнлек б‑са бүленеүенең физик моделе төҙөлә. Ҡорос сымды термик эшкәртеү ваҡытында уның сифатын тикшереү өсөн автоматлаштырылған ҡулайлама, газ һәм продукт үткәргес торбаларҙың көсөргәнешле‑деформациялы хәлен контролдә тотоу өсөн прибор уйлап табыла һәм производствоға индерелә; магнит яҙманы визуализациялау ысулы тәҡдим ителә. 80‑дән ашыу фәнни хеҙмәт һәм 6 уйлап табыу авторы.
Х е ҙ м.: Магнетизм минералов и геомагнетизм. Уфа, 2003.
Н.М.Ғарифуллин
Тәрж. Р.Ғ.Ғилманов


text: Һеҙҙең “Мең дә бер кисә” әкиәттәрен уҡығанығыҙ, шуларҙы һөйләгән кешене тыңлағанығыҙ бармы? Уҡығаным да, тыңлағаным да бар, тиеүселәр, моғайын, табылыр. Тап ана шундай боронғолоҡта онотолоп китеп әңгәмәләшкән кеүек булам мин белеме буйынса – юрист, фиғеле буйынса тарихсы-этнограф замандашыбыҙ Зәкирйән ағай ӘМИНЕВ менән аралашҡанда. Ул, әйтерһең, уҙған быуаттарға, төпкөлдә ятҡан риүәйәттәр ишегенә асҡыс табып алған да яйлап ҡына шунан алған мәғлүмәттәр, факттар, өйрәнелгән һәм өйрәнелмәгән тарих менән таныштыра беҙҙе. Һәр тарихи ваҡиғаға уның үҙ ҡарашы, дәлилле фекере бар. Башҡорт халҡы яҙмышына, менталитетына ҡарашы бөтөнләй яңыса. Шулар хаҡында гәзит уҡыусыларға ла һөйләүен һораным.


text:
Фото:
Мортаза Рәхимов эш сәфәре менән Әбйәлил районында булды
Фото:
Дүшәмбе көндө, 8 Мартта, Башҡортостан Республикаһы Президенты Мортаза Рәхимов эш сәфәре менән Әбйәлил районында булды. Атап әйткәндә, республика башлығы Йәнгел ауылындағы балалар сәнғәт мәктәбен ҡараны, ауыл табип амбулаторияһын асыуҙа ҡатнашты, Байым һәм Йәнгел ауылдарында урта дөйөм белем биреү мәктәптәре менән танышты.
Эш сәфәре башында Башҡортостан Республикаһы Президенты Мортаза Рәхимов Йәнгел ауылындағы яңыртылған ауыл табип амбулаторияһын асыу тантанаһында ҡатнашты.
Был учреждение 1980 йылдан бирле эшләп килә, уҙған йылда капремонт үткәрелгән.
Медицина учреждениеһы 5248 кешене хеҙмәтләндерә, шуларҙың 1068-е –14 йәшкә тиклемге балалар. Туғыҙ ауыл халҡы бында медицина ярҙамы ала.
Реставрация үткән өс ҡатлы дауахана бинаһына яңы ҡорамалдар ҡайтарылған. Республика бюджетынан бүленгән 15 миллион һумға физиотерапия һәм стоматология кабинеттары яңыртылған. Бынан тыш, амбулатория янында 14 кешене ҡабул итеү мөмкинлеге булған көндөҙгө стационар эшләй.
Президент медучреждение хеҙмәткәрҙәре менән аралашты һәм ҡатын-ҡыҙҙарҙы 8 Март байрамы менән ҡотланы.
Артабан БР Президенты Йәнгел ауылындағы балалар сәнғәт мәктәбенең яңы бинаһын ҡараны. Был мәктәп 1975 йылдан эшләп килә, бығаса бер мәктәптән икенсеһенә күсеп йөрөгән сәнғәт мәктәбенең даими теркәлгән урыны булмаған. Хәҙер уларҙың үҙ ҡыйығы бар.
Мәктәптә 120 бала ете программа буйынса ете педагогта сәнғәт серҙәренә төшөнә. Улар фортепьянола, баянда, ҡурайҙа уйнарға өйрәнә, хорҙа һәм айырым йырлай, хореография һәм эстетик тәрбиә дәрестәре ала.
Белем биреү учреждениеһында ике пианистар дуэты, ике баянистар дуэты, бер фольклор ансамбле, ике ҡурайсылар коллективы, берләштерелгән хор һәм биш хор коллективы бар.
Сәнғәт мәктәбенә бүленгән бинала өс ай эсендә капремонт эшләнгән, яңы мебель, ҡорамалдар һәм музыкаль инструменттар һатып алынған.
Бында 6 йәштән 17 йәшкә тиклемге балалар белем ала. Улар район һәм зона конкурстарында даими ҡатнаша, Рәсәйҙең төрлө ҡалаларында үткәрелгән фестивалдәргә йөрөй һәм призлы урындар ала.
Әбйәлил районы буйлап эш сәфәре барышында Мортаза Рәхимов Йәнгел урта дөйөм белем биреү мәктәбенең яңы спортзалын да ҡараны.
Был белем усағы 1965 йылда сафҡа индерелгән. Күптән түгел мәктәпкә яңы төкәтмә төҙөлөп, унда спортзал урынлаштырылған. Мәктәптә беренсе кластан 11-гә тиклем 236 бала уҡый.
Төкәтмә тиҙ арала файҙаланыуға тапшырылған. Хәҙер белем биреү учреждениеһының ике спортзалы бар. Яңыһы физкультура дәрестәренә бирелгән.
Иҫке спортзалды иһә төрлө ярыштар һәм ауыл халҡы араһында дуҫтарса матчтар үткәреү өсөн файҙаланырға ниәтләйҙәр.
Әбйәлил районы буйлап эш сәфәре барышында Башҡортостан Республикаһы Президенты йәнә бер белем биреү учреждениеһы менән танышты. Республика башлығы Байым ауылы урта белем биреү мәктәбенең өҫтәмә корпусы төҙөлөшөн ҡараны.
Өҫтәмә блок төҙөлөшө майҙаны 1500 квадрат метр тәшкил итә. Иҫке бинаныҡы — 1200 квадрат метр.
Байым мәктәбенең 14 класында йөҙгә яҡын уҡыусы белем ала, яңы төкәтмәне сафҡа индергәндән һуң был һандың өс тапҡырға артыуы бар. Әлегә бында 24 кешенән торған коллектив эшләй.
Объектты ағымдағы йылдың беренсе яртыһында сафҡа индерергә ниәтләйҙәр.
Объекттың смета хаҡы 59,67 миллион һум тәшкил итә, шуның 39 миллионы үҙләштерелгән.
Мәктәп ике ҡатлы бинанан ғибәрәт. Беренсе ҡатында вестибюль, инглиз теле, химия, математика, рус теле һәм әҙәбиәте, хеҙмәт дәрестәре кластары урынлашҡан.
Икенсе ҡатында тарих, физика, биология, география, информатика кабинеттарын, ошонда уҡ уҡытыусылар бүлмәһен күрергә мөмкин.
Эш сәфәрендә республика башлығын Башҡортостан Республикаһы Төҙөлөш, архитектура һәм транспорт министры Рауил Ибәтуллин оҙатып йөрөнө.


text:
Башҡортостандың иң канцерогенлы ҡалалары – Өфө, Стәрлетамаҡ һәм Салауат
Өфө, Стәрлетамаҡ һәм Салауат ҡалалары халҡына рак менән ауырыу хәүефе янай. Шундай һығымтаға килгән Роспотребнадзорҙың Башҡортостан Республикаһы буйынса Идаралығы белгестәре.
Был идаралыҡтың социаль-гигиена мониторингы бүлеге начальнигы урынбаҫары Ирина Байкина Өфөлә Экологик форумда ҡатнашыусыларға һәр төрлө зарарлы эффекттар һөҙөмтәһендә халыҡ һаулығына янаған хәүефте иҫәпләү һәм баһалау методикаһы хаҡында һөйләне. Бер мең кешегә берҙән артыҡ ауырыу осрағы тура килеүе зарарлы эффекттар һөҙөмтәһендәге хәүефтең юғары булыуын аңлата. Өфөлә, Стәрлетамаҡта һәм Салауатта онкология менән ауырыу мөмкинлеге был методика буйынса һәр мең кешегә 1,8 — 5 кеше тип табылған. Өфөлә хром һәм мышаяҡ кеүек химик бысратыусылар буйынса канцероген хәүефе үтә юғары. Ул бер меңгә 224 осраҡ тәшкил итә.
Белгес фекеренсә, зарарлы матдәләрҙең тын алыу юлдарына тәьҫире иң ҙур хәүефтәрҙән һанала. Улар иммунитеттың кәмеүенә, ҡан барлыҡҡа килтереүсе органдар һәм йөрәк-ҡан тамырҙары ауырыуына һәм онкологияға килтерә.
Республикала бер йылда яҡынса алты мең кеше рактан үлә. Был ауырыу арҡаһында кешеләр үлеменең һәр береһенән зыян ете миллион һум менән баһалана.
Үрҙә һаналған өс ҡалала канцероген хәүефе шул тиклем юғары, шуға ла саң ҡағырға һәм дәүләт кимәлендә саралар күрергә ваҡыт, тип иҫәпләй Ирина Байкина.


text:
Иң Яҡшы Идеялар Яңы Йыл Бүләктәре:Был Раштыуа, байрам, байрам, түгел, закон проектын тәҡдим итеп, иң яҡшы идеялар яңы йыл бүләктәре һеҙҙең өсөн яҡындарығыҙҙың ла һис ҡасан да иң яҡшы булырға тейеш. Беҙ тәҡдим иткән исемлеккә иң яҡшы яңы йыл бүләктәре һәм 2016 һайларға, бер йәки бер нисә һеҙҙең өсөн дустар,инә, ата-бабалар, ире, йәш кеше, дустар һәм ғаилә менән генә алһын өсөн, бер нисә упомянуть. […]
Иң яҡшы Раштыуа бүләктәр өсөн, апам, 2017
Иң яҡшы Раштыуа бүләктәр өсөн, апам,:Иң ҙур йылдың ваҡыт һеҙҙең өсөн һәм һеҙҙең был ғаилә Раштыуаны. Хатта һеҙ беләһеҙме, һеҙҙең ғаилә булараҡ, һеҙҙең үҙ ҡулдары, был йыш ҡына мөмкин өсөн ауыр асыҡларға, тип, ҡабул итеү, уларҙы булыуын күрһәтәсәк уларға шул тиклем күп улар начат һеҙҙең өсөн, […]
Иң яҡшы идеялар, яңы йыл бүләктәре балалар өсөн 2017
Идеялар, яңы йыл бүләктәре балалар өсөн: Һеҙ ищите иң яҡшы Раштыуа бүләктәр идеялар балалар өсөн 2016, ул саҡта һеҙ дөрөҫ сайтында.Унда нимә тураһында һәм Раштыуа байрам рухы, ул мәжбүр итә беҙҙе хотеть йырларға, уйындар уйнау, бигерәк тә балалар һәм ябай күңелле. Һәм топ уйынсыҡ Рождественский, Christmas gift […]
Топ 100 иң яҡшы Раштыуа фильмдар барлыҡ осорынан
Иң яҡшы Раштыуа фильмдар:Матур, иң смешные һәм иң яҡшы Раштыуа фильмдар бөгөн ҡарарға? Ниндәй реаль Раштыуа хиты, иң популяр һәм иң яҡшы Раштыуа фильмдар, барлыҡ йәш? Below is a top list of the top 100 best and most watched Christmas movies. From romantic Christmas movies, Christmas movies for kids and family, popular […]
Нисек Яһарға Фетра Снеговик Орнаменты
Һеҙ булдырыу менән ҡыҙыҡһыналар матур глазу фетра снеговик орнаменты был сезонда, ул саҡта һеҙ тораһыҙ дөрөҫ бүлеү.Тойманым Снеговик Орнаменты: Алып килергә был яғымлы аппликация снеговик менән рәт-рәт поносова вышивки һәм сәнғәт войлок һәм туҡыма. Һеҙ орнамент һайларға, конфета, wreath or holiday gift for any snowy friend.Felt Snowmen Ornaments Materials (өсөн […]


text:
Төбәктә етемдәргә фатирҙарҙы республика бюджеты иҫәбенә ремонтлаясаҡтарФото: Олег Яровиков
Төбәктә етемдәргә фатирҙарҙы республика бюджеты иҫәбенә ремонтлаясаҡтар
Төбәктә етемдәргә фатирҙарҙы республика бюджеты иҫәбенә ремонтлаясаҡтарФото: Олег Яровиков
Етемдәр һәм ата-әсә ҡарауынан мәхрүм ҡалған балалар республика бюджеты иҫәбенә фатирҙы бер тапҡыр косметик ремонтлауға хоҡуҡ аласаҡ. Тейешле закон проекты шаршамбы БР Хөкүмәте ултырышында ҡаралды.
БР Хөкүмәте Премьер-министры урынбаҫары Лилиә Ғүмәрова әйтеүенсә, етемдәрҙең үҙ милкендә булған кеүек, социаль файҙаланып торорға алынған фатирҙар ҙа ремонтланасаҡ. Бер фатирҙы (йортто) ремонтлау 50 мең һумға тиклем ҡарала.
— Республиканың Мәғаирф министрлығы мәғлүмәттәренә ярашлы, әлеге ваҡытта етемдәрҙең үҙ милке булған 356 фатирға (йортҡа) ремонт талап ителә, — тине Лилиә Ғүмәрова. — Уны эшләүгә 17,8 миллион һум кәрәк. Күҙаллауыбыҙса, республика бюджетының сығымдары 2014 йылда 8,9 миллион һум, 2015-тә – 5,1 миллион һум, 2016-ла 3,7 миллион һум тәшкил итәсәк. Иҫәпләүҙәр урындағы үҙидара органдары заявкаларын иҫәпкә алыу менән эшләнгән.
Ремонт ғариза яҙыу характерын йөрөтәсәк һәм «етемдәргә 18 йәш тулғандан һуң, дәүләт белем биреү ойошмаларын тамамлағандан һуң, социаль учреждениеларҙа торғандан һуң, Ҡораллы Көстәр сафында хеҙмәт иткәс һәм төҙәтеү учреждениеларында булыу срогы тамамланғас бер тапҡыр эшләнәсәк», тип хәбәр итте вице-премьер.
Бөгөнгә Башҡортостанда 16 189 етем һәм ата-әсә ҡарауынан мәхрүм ҡалған бала иҫәпләнә.
Лилиә Ғүмәрова әйтеүенсә, ремонт үткәреүгә яуаплылыҡ муниципалитеттарға йөкмәтелә. Подрядсыларҙы һайлау конкурс нигеҙендә башҡарыласаҡ.
Республика Президенты Рөстәм Хәмитов бүленгән средстволарҙы маҡсатлы файҙаланыу өҫтөндә ҡаты контроль тотоу кәрәклеген һыҙыҡ өҫтөнә алды. Ул шулай уҡ закон проекты авторҙарына торлаҡ ремонтлауға средстволарҙы туранан-тура фатир хужаларына бүлеү мөмкинлеген ҡарарға тәҡдим итте.


text:
Рөстәм Хәмитов «Берҙәм Рәсәй» партияһының төбәк бүлексәһе конференцияһында сығыш яһаныФото: Олег Яровиков
Рөстәм Хәмитов «Берҙәм Рәсәй» партияһының төбәк бүлексәһе конференцияһында сығыш яһаны
Рөстәм Хәмитов «Берҙәм Рәсәй» партияһының төбәк бүлексәһе конференцияһында сығыш яһаныФото: Олег Яровиков
ӨФӨ, 2016 йыл, 27 сентябрь. /«Башинформ» мәғлүмәт агентлығы, Александр Смирнов/.
26 сентябрҙә республиканың Дәүләт Йыйылышы – Ҡоролтай йортонда Башҡортостан Башлығы Рөстәм Хәмитов «Берҙәм Рәсәй» партияһының төбәк бүлексәһе конференцияһында сығыш яһаны.
Рәсәй Дәүләт Думаһына һәм урындағы үҙидараның вәкиллекле органдарына һайлау йомғаҡтары буйынса депутат корпусының яңы составына 1 800 халыҡ һайланыусыһы инде, тип билдәләне ул. Ил парламентында республика мәнфәғәттәрен 15 депутат яҡлай, уларҙың 11-е – «Берҙәм Рәсәй» партияһынан. Төбәк етәксеһе яңы һайланған депутаттарҙы еңеүҙәре менән ҡотланы һәм Башҡортостан халҡына рәхмәт белдерҙе.
– Үткән һайлау кампанияһы барышын һәм һөҙөмтәләрен сағылдырған бер нисә мәлде билдәләп үтәм. Тәү сиратта һайлауға килеү күрһәткесенең юғары булыуы. Берҙәм тауыш биреү көнөндә республикала бөтәһе 2,1 миллиондан ашыу кеше ҡатнашҡан. Был – республика һайлаусыларының 70 проценты самаһы, – тине Рөстәм Хәмитов. – Икенсенән, һайлауҙар тыныс шарттарҙа үтте. Шау-шыуҙар, яһалма ҡаршылыҡтар булманы. Бөтә кандидаттар ҙа һынауҙарҙы лайыҡлы үтте, тип иҫәпләйем. Өсөнсөнән, бөтә участкаларҙа һәм биләмәләрҙә асыҡ һәм конкурентлы көрәш алып барылды. Депутатлыҡҡа кандидаттарҙың барыһы ла үҙ фекерен әйтә алды, агитация кампанияларын үткәрҙе. Шуға күрә һайлау конкурентлы көрәш шарттарында уҙҙы.
Республика Башлығы халыҡ һайланыусылары алдында торған бурыстарҙы билдәләне һәм һайлаусыларҙың наказдарын ғәмәлгә ашырыу, ил парламентына үтмәгән партия вәкилдәре менән бәйләнеш булдырыу кәрәклеген һыҙыҡ өҫтөнә алды.
– Идея-сәйәси платформаларҙың, теге йәки был мәсьәләләрҙе хәл итеү алымдарының айырмалығына ҡарамаҫтан, һәммәбеҙҙең дә маҡсаты бер – халыҡтың именлеге, Рәсәйҙең, Башҡортостандың сәскә атыуы. Барыбыҙ ҙа илебеҙҙең, республикабыҙҙың патриоты, – тип билдәләне Рөстәм Хәмитов. – Һайлауҙар артта ҡалды. Хәҙер иң мөһиме – беҙгә күрһәтелгән ышанысты аҡлау. Кандидаттарыбыҙ республиканың һәр тораҡ пунктында тиерлек булды. Уларҙы тиҫтәләрсә, йөҙҙәрсә мең кеше күрҙе. Депутаттарҙың ҡулында – йөҙҙәрсә наказ. Мөһим темаларҙы һайлап алып, уларҙы тормошҡа ашыра башларға кәрәк.
Республика етәксеһе депутаттарҙың йыллыҡ отчет формаһын әҙерләргә тәҡдим итте һәм һайланыусыларға эштәрендә уңыштар теләне.


text:
Өфөлә иң ҙур Күп функциялы үҙәк офисы асылдыФото: Олег Яровиков
Өфөлә иң ҙур Күп функциялы үҙәк офисы асылды
Өфөлә иң ҙур Күп функциялы үҙәк офисы асылдыФото: Олег Яровиков
ӨФӨ, 2014 йыл, 15 сентябрь. /«Башинформ» мәғлүмәт агентлығы, Розалия Вәлиева/.
Дәүләт һәм муниципаль хеҙмәттәр күрһәтеү буйынса иң ҙур Күп функциялы үҙәктең офисы 12 сентябрҙә Өфөнөң «Салауат Юлаев» бизнес-үҙәгендә (Салауат Юлаев проспекты, 47) асылды.
Күп функциялы үҙәкте асыу тантанаһында БР Хөкүмәте Премьер-министры урынбаҫары – иҡтисади үҫеш министры Евгений Маврин, Өфө ҡалаһы хакимиәте башлығы урынбаҫары Илдар Хәсәнов, Күп функциялы үҙәк директоры Руслан Усманов ҡатнашты.
— Өфөлә тәүге Күп функциялы үҙәк Яңы күпер урамында асылғайны, бөгөн Башҡортостанда 22-се офисты асабыҙ, — тине Евгений Маврин. — Ҡалабыҙ халҡы өсөн әүҙем фазала 50 тәҙрә эшләйәсәк. Бөгөн властың халыҡ менән аралашыуын заманса, уңайлы һәм күңелгә ятышлы итәсәк сираттағы аҙымды эшләйбеҙ. 152 хеҙмәт төрө күрһәтелә, уйлауымса, был һан артасаҡ.
«Салауат Юлаев» бизнес-үҙәгендә Күп функциялы үҙәкте асҡанда 2015 йылдың башына Инорс, Дим һәм Сипайлово биҫтәләрендә офистар асыуҙы планлаштырыу билдәле булды.
— Күп функциялы үҙәктә күрһәтелгән иң популяр хеҙмәт – ул күсемһеҙ милекте рәсмиләштереү, — тине Күп функциялы үҙәк директоры Руслан Усманов. — Икенсе урында – сит ил паспортын һәм социаль пособиеларҙы рәсмиләштереү.
Әлеге ваҡытта тормош күрһәткестәре буйынса хеҙмәттәр күрһәтеү проекттары әҙерләнә. Кешеләр билдәле бер хәл килеп тыуған осраҡта хеҙмәттәр пакеты менән файҙалана аласаҡ. Мәҫәлән, бала тыуғас ғариза яҙыусы бала табыу йортонан документты килтерә һәм Күп функциялы үҙәктә белешмәләр, тыуыу тураһында таныҡлыҡ ала, ул хатта балалар баҡсаһына сиратты рәсмиләштерә аласаҡ. Әлеге ваҡытта был проект әҙерләнә, 2015 йылда ошо хеҙмәттәр форматын ғәмәлгә индереү күҙҙаллана.


text:
Атай ҡарашында сағыла ышанысБөгөн илен, ғаиләһен һаҡларҙай, көслө рухлы ир уҙаманын тәрбиәләү мөһим заман талабына әйләнде. Шуға ла хәстәрлекле атай-әсәй, улына ниндәй ҙә булһа файҙалы шөғөл табып, тәү нәүбәттә, ихтыяр көсө, яуаплылыҡ, тәртип, үҙенә ышаныс тәрбиәләүҙе маҡсат...
«Һәр күңелдә яҡты бер нур бар»“Уҡытыусы булырға хыялланған ерҙән ҡапыл ғына китапханасы һөнәрен һайлауыма яҙмыш үҙе сәбәпсе”, – ти ул, ниндәйҙер дәрәжәлә тәҡдир ҡөҙрәте барлығына инаныуын белдереп. Ысындан да, йыш ҡына тормош үҙе беҙҙе ҡайҙалыр әйҙәй, йә илтеп үк ҡуя. Шул уҡ ...
Һәр ҡатын-ҡыҙ белергә тейешле серҙәрӨсөнсө хата. Ҡатын-ҡыҙ ир-егеттең тоҫмалланған мөмкинлектәренә ғашиҡ була Үҙегеҙҙә “ирҙәрҙең шәп яҡтарын асыу һәләте” барлығы менән ғорурланаһығыҙмы? “Бер аҙ көс һалһаң”, һеҙ яратҡан ирҙең нәҡ үҙегеҙ күҙ алдына килтергән сифаттарға эйә буласағына...
БәндәбикәТәлғәт ИШЕМҒОЛОВ Таңғы күк ҡараңғылығында ҙур яҡты нөктә булып, Сулпан йондоҙ балҡый. Төҫһөҙләнгән ай батыу яғына ыңғайлаған. Төн йылыһы иртәнге һалҡын менән алмашынды. Ул, тирмәләргә үтеп, һыуыҡ йылан кеүек, йоҡолағы кешеләрҙең ҡуйынына...
Хеҙмәттәшебеҙ өсөн шатланабыҙ14 февраль. Бөгөн Мәскәүҙән шатлыҡлы хәбәр алдыҡ. Былтыр инвалидтарҙың тормошон һәм проблемаларын сағылдырырған иң яҡшы мәҡәләләргә «Еңеп сығыу» («Преодоление») тигән Бөтә Рәсәй конкурсы үткәйне. Унда редакцияның бүлек мөхәррире Альмира Кирәева...
Әсәй, атай һәм балаКөн дә тиерлек генетика өлкәһендә яһалған яңынан-яңы асыштар тураһында ишетеп торабыҙ. Беҙ, ниһайәт, үҙебеҙ тураһында һәммәһен белә башларбыҙ төҫлө тойола. Ғалимдар яңы гендар таба, яңы тәғлимәттәр һәм ҡанундар аса. Был фән әле генә донъяға килгән...
Анонстар
АнкетаАнкета ебәрергә
Журнал архивы
Һеҙҙең мөнәсәбәт
Сайттың яңы дизайны оҡшаймы?


text:
Башҡортостан депутаттары – кеүәҫ һәм кефир менән бер рәттән, ҡымыҙҙы алкоголле эсемлектәр рәтенә индереүгә ҡаршы
Ҡымыҙ, ҡеүәтле булыуына ҡарамаҫтан, «Этил спирты, алкоголь һәм составында спирт булған продукция етештереүҙе һәм уның әйләнешен дәүләт көйләүе тураһында» Федераль законына төҙәтмәләр менән ҡаралған алкоголле эсемлектәр рәтенә инеү ҡурҡынысы аҫтында булырға тейеш түгел.«Башинформ» агентлығы мөрәжәғәт иткән агросәнәғәт комплексы белгестәре һәм закон сығарыусылар шундай фекерҙә. Алкоголь ҡануниәтендәге үҙгәрештәр әле РФ Федераль Йыйылышы Дәүләт Думаһында финал уҡыуҙа ҡарала.
Улар ҡабул ителгәндән һуң алкоголле эсемлектәргә этил спиртын ҡулланып эшләнгән аҙыҡ-түлек продукцияһы ғына түгел, башҡалар ҙа индереләсәк. Составында 0,5 процент һәм унан күберәк этил спирты булған эсемлек, был төҙәтмәләргә ярашлы, алкоголле эсемлектәр иҫәбенә индерелергә тейеш. Был иһә уны һатыу һәм рекламалау тәртибен көсәйтеүгә килтерәсәк. Алкоголле продукцияға ҡарамаған спиртлы аҙыҡ-түлек продукцияһы исемлеге әле тулыһынса әҙер түгел.
РФ Федераль Йыйылышы Дәүләт Думаһы депутаты Андрей Назаров ҡымыҙ, кеүәҫ һәм кефир менән бер рәттән, яңы редакциялағы закон менән һатыуҙа мөмкин тиклем сикләнәсәк алкоголле эсемлектәр рәтенә индерелергә тейеш түгел, тип иҫәпләй.
— Күптәр сикләүсе нормаларҙың аҙ миҡдарҙа спирты булған эсемлектәргә ҡағылыуынан ҡурҡа. Был кәрәгенән артыҡ борсолоуҙыр, тип әйтергә теләйем. Беренсенән, тыйылған продукттарға индерелмәйәсәк тәғәйен продукттар исемлеге төҙөләсәк. Икенсенән, ҡымыҙ, кеүәҫ һәм кефир кеүек халыҡ яратҡан эсемлектәрҙә алкоголь кимәле түбән, шуға күрә уларға тыйылыу ҡурҡынысы янамай.
БР Дәүләт Йыйылышы депутаты Наил Ҡотлогилдин төнгө ваҡытта һәм берәмләп һатыу өлкәһендә реализациялауы тыйлған продукция исемлегенә милли эсемлектәрҙең эләгеүен иҫкәрткән нормаларҙы законда теркәүҙәренә ышана.
— Миңә билдәле булыуынса, ҡымыҙ эсеп эле берәү ҙә эскелеккә бирелмәгән, шуға күрә был эсемлекте алкоголле тип иҫәпләүҙән мәғәнә юҡ. Ҡымыҙ, иң элек, һауыҡтырыу үҙенсәлектәренә эйә.


text:
Фото:
Рөстәм Хәмитов Дүртөйлө һәм Борай райондарында булды
Фото:
30 июлдә Башҡортостан Президенты Рөстәм Хәмитов эш сәфәре барышында Дүртөйлө һәм Борай райондарында булды. Республика башлығы ауыл хужалығы предприятиеларының, социаль объекттарҙың эше һәм райондарҙың инфраструктура үҫеше менән танышты.
Дүртөйлө районында Рөстәм Хәмитов Иҫке Байыш ауылы эргәһендәге «Племзавод «Россия» яуаплылығы сикләнгән йәмғиәте баҫыуҙарында уңыш йыйыу барышы менән танышты, ауыл хужалығы техникаһы торошо менән ҡыҙыҡһынды һәм механизаторҙар менән аралашты. Эш хаҡы предприятиела йыл һайын арта – быйыл уны 10-12 процентҡа арттырыу планлаштырыла. Рөстәм Хәмитов хужалыҡ пландары һәм һатыу мәсьәләләре менән ҡыҙыҡһынды. Предприятиеның яңы техника һатып алырға һәм эре мал һанын арттырырға ниәтләүе асыҡланды.
— Ауыл хужалығындағы өлгәшеүҙәребеҙ – насар түгел, ләкин беҙ үҫештең интенсив темптарына ирешергә тейеш. Бының өсөн агросәнәғәт комплексында ҡайҙа көс һалырға кәрәклеген дөрөҫ билдәләү, производствоны ойоштороу юлдарын үҙгәртеү һәм яңы технологияларҙы ҡулланылышҡа индереү зарур, — тине Рөстәм Хәмитов.


text:
Матур ғаиләләр тәбрикләнде
Был көндө улар адресына бик күп ҡотлауҙар, матур теләктәр яңғыраны. Бәхетле ғаиләләргә Баш- ҡортостан Республикаһы Башлығы Рөстәм Хәмитовтың ҡотлау һүҙҙәре еткерелде. Юбилярҙарҙы матур даталары менән ҡотларға балалары, туғандары һәм дуҫтары ла килде.
Тантаналы көндә 50, 60 йыл иңгә-иң терәп ғүмер иткән 10 ғаилә пары тәбрикләнде. Бөгөн оҙон тормош юлы үткән был парҙар тағы ла бер тапҡыр тулҡынландырғыс һәм тантаналы мәл кисерҙе. Бик күп ҡыуаныстары, һѳйѳнѳс-кѳйѳнѳстәре булған оҙон йылдар үтһә лә, улар тәүге танышҡан көнөн яҡшы иҫләй. Был көндө улар ғаилә бәхетенең сере менән дә бүлеште һәм бер-береңде аңлап, тәрән һѳйѳү менән йәшәгәндә генә тормош юлын оҙаҡ йылдар бергә үтергә була, тип белдерҙе.


text:
Ноябрҙә байрам көндәре
Башҡортостан Республикаһының Хеҙмәт һәм социаль яҡлау министрлығында хәбәр итеүҙәренсә, Рәсәй Федерацияһы Хеҙмәт кодексының 112-се статьяһына ярашлы 4 ноябрҙә билдәләнгән Халыҡтар берҙәмлеге көнө байрамса, тип иғлан ителә.
Башҡортостан Республикаһы Хөкүмәтенең 2008 йылдың 19 ноябрендә сыҡҡан 1436-сы һанлы ҡарары менән 27 ноябрь, Ҡорбан байрам көнө, байрам көнө ,тип иғлан ителә.
Шишәмбе 3 ноябрь һәм кесаҙна 26 ноябрь көндәре эш ваҡыты бер сәғәткә ҡыҫҡартыла.
Шулай итеп, биш көнлөк эш аҙнаһында Башҡортостан Республикаһында 4,27, 28, 29 ноябрь байрам көндәре иҫәпләнә.


text:
Фото:
Урал аръяғы райондарының һаулыҡ һаҡлау өлкәһен яңыртыуға 576 млн һум йүнәлтеләсәк
Фото:
2011 һәм 2012 йылдарҙа Урал аръяғы райондарының дауалау учреждениеларын модернизациялау программаһын финанслауға дөйөм алғанда 576 млн һумдан ашыу аҡса бүленәсәк. БР Хөкүмәте Президиумының Урал аръяғы муниципаль берәмектәренең һаулыҡ һаҡлау системаһын яңыртыу мәсьәләләренә арналған ултырышында республиканың һаулыҡ һаҡлау министры Георгий Шебаев ошондай мәғлүмәт бирҙе.
Төбәктәге демографик хәлдәрҙе баһалап, ведомство башлығы тыуым һәм үлем күрһәткестәренең юғары булыуын билдәләне. Үлем буйынса иң юғары күрһәткес Ейәнсура һәм Йылайыр райондарында теркәлгән.
Үлем структураһында, дөйөм алғанда бар Башҡортостанға хас булғанса, ҡан әйләнеше системаһы ауырыуҙары, тышҡы сәбәптәр тәьҫире, яман шеш ауырыуҙары беренсе урында килә.
Георгий Шебаев биргән мәғлүмәттәргә ярашлы, бында туғыҙ дауалау-профилактика учреждениеһы һәм уларҙың составында булған 330 фельдшер-акушерлыҡ пункты эшләй.
Урал аръяғы райондарының һалыҡ һаҡлау өлкәһен артабан үҫтереү Тармаҡты яңыртыу программаһы һәм Республика адреслы инвестицион программаһы сиктәрендә ғәмәлгә ашырыласаҡ.
Һаулыҡ һаҡлау министры әйтеүенсә, республиканың ҙур күп профилле ҡала һәм үҙәк район дауаханалары нигеҙендә муниципаль-ара махсуслаштырылған медицина округтары ойошторола. Муниципаль-ара медицина үҙәктәренең төп принцибы булып бөтә хеҙмәттәрҙең дә тәүлек әйләнәһенә эшләүе торасаҡ.
Урал аръяғы муниципаль райондары өс үҙәккә беркетелгән, был үҙәктәр Сибайҙа, Баймаҡта һәм Күмертауҙа медицина ярҙамы күрһәтәсәк. Онкология һәм перинаталь үҙәктәргә өҫтәп, Сибайҙа юл-транспорт фажиғәһендә зыян күргәндәргә беренсел һәм махсус медицина ярҙамы күрһәтеү өсөн икенсе кимәлдәге травматология үҙәге һәм кардиология, неврология профиленә ҡараған ауырыуҙарҙы ҡабул итеү өсөн ҡан тамырҙары бүлексәһе ойошторола.
Балаларға паллиатив ярҙам койкалары, һәр бер ҡатын-ҡыҙҙар консультацияһында ауырлы ҡатындарға медицина-социаль ярҙам кабинеттары, ауыр хәлдә ҡалған ауырлы ҡатындарға һәм имеҙгән әсәләргә социаль ярҙам үҙәктәре, йәнә шәфҡәт туташы тәрбиәһе койкаларын ойоштороу планлаштырыла.
Георгий Шебаев әйтеүенсә, әлеге мәлдә медицина ҡорамалдары һәм автотранспорт һатып алыуға конкурстар үткәрелә. Халыҡҡа кисектергеһеҙ медицина ярҙамы күрһәтеү өсөн Урал аръяғына ҡараған ете муниципаль райондың үҙәк район дауаханаларына санитар автомобилдәр ҡайтарыласаҡ.
Дауалау учреждениеларының матди-техник базаһын нығытыу, уларҙы диагностикалау ҡорамалдары менән өҫтәп йыһазландырыу, квалификациялы кадрҙар менән комплектлау 128 федераль медицина ярҙамы стандартын индереүҙе тәьмин итәсәк.
Дауалау-диагностикалау процесында туранан-тура ҡатнашыусы медицина персоналы һәм регистраторҙарҙың эш урынын тәьмин итеү өсөн өҫтәмә рәүештә компьютер техникаһы һатып алынасаҡ. Урал аръяғы райондарының медицина ойошмаларын мәғлүмәтләштереү өсөн йәмғеһе 20 млн 219,66 мең һум аҡса бүлеү планлаштырылған.


text:
Өфө ҡалаһы Совет районының иң яҡшы эмблемаһына конкурс иғлан ителде
Ағымдағы йылдың яҙында Өфө ҡалаһының Совет районы үҙенең 75 йыллығын билдәләй. Ошо айҡанлы район хакимиәте иң яҡшы эмблемаға конкурс иғлан итте.
Совет районының мәғлүмәт-аналитика бүлегенән хәбәр итеүҙәренсә, бәйгелә ҡатнашыусыларға райондың тарихына мөрәжәғәт итеү, уның үткәненә һәм бөгөнгөһөнә, иҫтәлекле урындарына, һәйкәлдәренә, мәҙәниәт объекттарына, ҡаҙаныштарына байҡау яһау тәҡдим ителә.
Конкурста еңеүселәрҙе биш мең һум күләмендә аҡсалата премия көтә, ә ҡатнашыусылар дипломдар менән бүләкләнәсәк.
Эштәр 15 февралгә тиклем Өфө ҡалаһы, Революцион урамы, 111 адресы буйынса 202-се бүлмәлә ҡабул ителә. Белешмәләр өсөн телефон: 273-33-17.


text:
ШОС һәм БРИКС саммиттары алдынан Өфөлә башҡорт кухняһы ресторандары асыла
Башҡортостанда милли колорит менән ресторандар һәм кафелар ойоштороу буйынса эштәр башланды, тип хәбәр иттеләр «Башинформ» агентлығына БР Сауҙа һәм ҡулланыусыларҙың хоҡуҡтарын яҡлау буйынса дәүләт комитеты матбуғат хеҙмәтенән.
Һүҙ тәү сиратта республиканың баш ҡалаһы тураһында бара. Өфөлә 2015 йылда уҙасаҡ, ШОС һәм БРИКС саммиттары алдынан бында ғәҙәти башҡорт ашамлыҡтары биреләсәк туҡланыу урындарын ойоштороу менән әүҙем шөғөлләнә башланылар.
Бының менән бер үк ваҡытта, алдағы ШОС һәм БРИКС саммиттарына әҙерләнеү сиктәрендә Өфөлә хәҙер юғары кухня ресторандарын ойоштороу өҫтөндә эш алып барыла. Дөйөм алғанда Башҡортостандың баш ҡалаһында бындай 10 ресторан асырға планлаштыралар. Улар, әлеге ваҡытта Өфөлә төҙөлә башланған, ҡунаҡханалар ҡарамағында урынлашасаҡ.
— Хәҙер Өфөлә Крупской урамында милли башҡорт кухняһы кафеһы эшләй башланы. Яҡын ваҡыт арауығында быға оҡшаш өс ойошма үҙ ишектәрен асасаҡ. Беҙ бөтә баш ҡала ресторандарын үҙҙәренең менюларында милли аш-һыу биттәрен булдырыуҙарын һорайбыҙ. Бөгөндән алып эскперт төркөмө, беҙҙең кәңәштәрҙең нисек үтәлеүен тикшереү өсөн, ойошмаларҙың мониторингын башланы, — тип хәбәр итте БР Сауҙа һәм ҡулланыусыларҙың хоҡуҡтарын яҡлау буйынса дәүләт комитеты рәйесе урынбаҫары Гүзәл Асылова.
Башҡорт кухняһын тәҡдим иткән, предприятиелар асыуҙан тыш, әлеге ваҡытта хеҙмәтләндереү сифатын күтәреү буйынса эш дауам итә.


text:
Рөстәм Хәмитов: «Мин һәр саҡ кешеләр яғында»Фото: Андрей Старостин
Рөстәм Хәмитов: «Мин һәр саҡ кешеләр яғында»
Рөстәм Хәмитов: «Мин һәр саҡ кешеләр яғында»Фото: Андрей Старостин
ӨФӨ, 2014 йыл, 2 декабрь. /«Башинформ» мәғлүмәт агентлығы, Илья Спиридонов/.
1 декабрҙә Башҡортостан Президенты Рөстәм Хәмитов 2014 йылда Күп фатирлы йорттарҙағы дөйөм милеккә капиталь ремонт үткәреү република программаһын ғәмәлгә ашырыу мәсьәләләре буйынса кәңәшмә уҙғарҙы. Унда БР Хөкүмәте ағзалары, профилле министрлыҡтар һәм ведомстволар етәкселәре, шулай уҡ муниципаль берәмектәр башлыҡтары ҡатнашты.
Республика башлығы билдәләүенсә, Рәсәй Хөкүмәте ултырышында Башҡортостан йылытыу миҙгеленә әҙерлек буйынса ҡабаттан иң һөҙөмтәле төбәктәрҙең береһе тип аталды. Уның әйтеүе буйынса, төбәктә күп фатирлы йорттарҙы капиталь ремонтлауға тейешле иғтибар бүлеүгә күрә ошондай һөҙөмтә ирешелгән. 2008-2013 йылдарҙа был маҡсатҡа Торлаҡ-коммуналь хужалыҡты реформалаштырыуға булышлыҡ итеү фонды, республика һәм муниципалитеттар бюджеттары саралары, шулай уҡ халыҡтың түләүҙәре иҫәбенә 10 миллиард һумға яҡын йүнәлтелгән. Шул уҡ ваҡытта иң әҙерәге торлаҡ хужаларының өлөшө.
Әммә хәҙер федераль ҡануниәттең үҙгәрештәренә ярашлы капиталь ремонтты милекселәр үҙҙәре финанслай. Был сараларҙы туплау, маҡсатлы тотоноуҙы тәьмин итеү өсөн бөтә субъекттарҙа ла төбәк операторҙары ойошторолдо. Уҙған айҙан алып күп фатирлы йорттарҙа йәшәүселәр «капиталь ремонт» статьяһы буйынса яңы квитанциялар һәм яңы структура менән килешеү төҙөү тәҡдимдәре ала башланы.
— Хәҙер кешеләргә үҙгәрештәрҙе дөрөҫ аңларға, мәғлүмәти һәм аналитик ярҙам итеү, бөтә һорауҙарға төплө яуап биреү мөһим. Милекселәрҙең үҙ ихтыяждары буйынса тик үҙ йорттарын ремонтлау өсөн дөйөмдән махсус иҫәптәргә күсә алыуҙарын төшөндөрөргә кәрәк. Был уларҙың законлы хоҡуғы, – тине Рөстәм Хәмитов.
Башҡортостан Президенты идара итеүсе компанияларҙың эшенә етди дәғүәләрҙең ҡалыуын айырып әйтте.
— Граждандарҙан күрһәтелгән хеҙмәттәр өсөн, шул иҫәптән капиталь ремонт буйынса хаҡтарҙың нигеҙһеҙ арттырылыуы менән бәйле бик күп мөрәжәғәттәр килә. Кешеләр йортта йәшәүселәрҙең дөйөм йыйылыштары протоколдарында ҡултамғаларҙы алдап яһау осраҡтары хаҡында яҙа. Бындай алымға юл ҡуйырға ярамай. Бер кемгә лә кешенән көлөргә бирмәйәсәкбеҙ. Шуға күрә идара итеүсе компанияларҙың, торлаҡ-коммуналь хужалыҡта эшләүсе структураларҙың эшмәкәрлеге өҫтөндә контролде көсәйтәсәкбеҙ, – тип белдерҙе республика башлығы.
Башҡортостандың торлаҡ-коммуналь хужалыҡ министры Сергей Афонин «БР Төбәк операторы» фондын йәлеп итеп республика территорияһында күп фатирлы йорттарҙағы дөйөм милеккә капиталь ремонт үткәреүҙе ойоштороуҙың тәүге һөҙөмтәләре тураһында һөйләне. Уның әйтеүенсә, әлеге ваҡытта 2014 йылға ҡыҫҡа сроклы программаны ғәмәлгә ашырыу планы раҫланған, уға ярашлы капиталь ремонтҡа 965 миллион һум йүнәлтеү күҙаллана, шул иҫәптән Торлаҡ-ҡоммуналь хужалыҡты реформалаштырыуға булышлыҡ итеү фонды, республика һәм урындағы бюджеттар, фатир хужаларының саралары иҫәбенә. Өҫтәүенә октябрҙең һөҙөмтәләре буйынса торлаҡ хужаларынан саралар йыйыу планы ни бары 35 процентҡа үтәлгән.
— Был эште ойоштора алмауҙарын күрһәтә. Кешеләрҙең ошо системаны аңламауҙарын йәки ҡабул итмәүҙәрен. Халыҡҡа бының нимә өсөн эшләнеүен төшөндөрөргә кәрәк, – тип билдәләне Рөстәм Хәмитов.
Өфө һәм Стәрлетамаҡ хакимиәттәре башлыҡтары 2014 йылда уларҙың ҡалаларында Республика капиталь ремонт үткәреү программаһын ғәмәлгә ашырыу барышы хаҡында һөйләнеләр. Уларҙың фекеренсә, муниципалитеттар «БР Төбәк операторы»на уның эшмәкәрлеген камиллаштырыу һәм подрядсылар, халыҡ менән эш итеүҙә кәрәкле механизмдар булдырыу буйынса бөтә яҡтан булышлыҡ итергә тейеш.
Торлаҡ-коммуналь хужалыҡ өлкәһендә төбәк йәмәғәт контроле үҙәге етәксеһе Анатолий Дубовский республика ҡалалары һәм райондары халҡына яңы капиталь ремонт системаһын аңлатыу буйынса эштең әһәмиәтен билдәләне. Республика башлығы йыйылған саралар тураһындағы мәғлүмәтте подъезд стендтарында урынлаштырыуға ҡәҙәр был эшмәкәрлекте көсәйтеү кәрәклеген билдәләне.
— Кешеләр бөгөнгө көнгә йортто ремонтлауға күпме аҡса йыйылғанын белергә тейеш, – тип баҫым яһап әйтте Рөстәм Хәмитов. – Мин һәр саҡ кешеләр яғында. Иң төп мәсьәлә аҡса йыйыуҙа түгел, ә кешеләрҙең был моделдең дөрөҫлөгөнә инаныуы.
Капиталь ремонттың сифатын күтәреүгә килгәндә, Башҡортостан Президенты был өлкәне тәртипкә килтерергә саҡырҙы:
— Был баҙарҙан эшләргә белмәгән, «ҡыйыш ҡуллыларҙы», аҡса урларға килгәндәрҙе сығарырға кәрәк.
Рөстәм Хәмитов ошо йүнәлеште һөҙөмтәле көйләү механизмы тип үҙәктән күсереүҙе һәм бергәләп финанслауҙы иҫәпләй. Ул капиталь ремонтты муниципалитеттар ҡарамағына ҡайтарыу мөмкинлеге биргән төбәк ҡануниәтенә үҙгәрештәр һәм өҫтәмәләр әҙерләргә ҡушты.
— Глобаль эштән төп звеноны сығарыу дөрөҫ түгел, бергәләп финанслау мәсьәләләрен дә ҡарарға кәрәк. Был өлкәнән ситләшергә хоҡуғыбыҙ юҡ. Төҙөкләндереү мәсьәләләрен үҙебеҙгә алырға тейешбеҙ, айырыуса «ҡыҙыл линияла» урынлашҡан йорттарҙы, – тине республика башлығы.


text:
Мин бәхетле – олатайым бар
30 июня 2017 йыл | Хаттар
Ысынлап та, олатай-өләсәйле булыу ҙур бәхеттер, тип уйлайым. Үҙемде шул бәхетле кешеләр рәтенә индереп, олатайым тураһында яҙып үтәм.
Минең Таһир олатайым 1952 йылдың 28 июнендә Ибраһим ауылында Гөлсөм һәм Ғәлиәскәр Лоҡмановтар ғаиләһендә иң өлкән улдары булып донъяға килә.
6-сы класты бөткәс лафитта йөрөгән, фермала һөт ташыған. 1970 йылда олатайым шоферлыҡҡа уҡырға инә. Көҙ көнө ул армия сафына алына. Мәскәү өлкәһендә хеҙмәт иткәндә лә шофер була. 1972 йылда иҫән-һау ғына армиянан ҡайтып, колхоз рәйесе Динислам Баттал улының шоферы булып эш башлай. Төҙөлөш ойошмаһында урман ҡырҡа, бригадир ярҙамсыһы һәм уңған ферма мөдире була. Хаҡлы ялға сыҡҡансы урман ҡараусыһы була.
1974 йылда Абдулла ауылы һылыуы Миңнинур Әнүәр ҡыҙы менән өйләнешеп, дүрт балаға ғүмер бирәләр. Өлкән улдары Заһир - Белоретта, ҡыҙҙары Айгөл Юлыҡта, Дания - Стәрлетамаҡта һәм кесе улдары Динар Өфө ҡалаһында йәшәй. Олатайым менән өләсәйем 43 йыл бергә татыу ғүмер итәләр. Уларҙың 5 ейәне, 3 ейәнсәре бар. Икеһенең дә күп грамоталары, премиялары, призлы бүләктәре бар. Олатайым бөхтәлекте ярата. Ул тырыш, асыҡ күңелле, талапсан. Ошо сифаттарҙы балаларына, ейән-ейәнсәрҙәренә лә өйрәтә. Бөтәһе лә унан өлгө алып йәшәй.
Ҡәҙерлебеҙгә өләсәйем менән тағы ла оҙаҡ йылдар беҙгә терәк-таяныс булып йәшәргә яҙһын.
Алһыу УРМАНШИНА,
Юлыҡ мәктәбенең 6-сы класс уҡыусыһы.
Минең Таһир олатайым 1952 йылдың 28 июнендә Ибраһим ауылында Гөлсөм һәм Ғәлиәскәр Лоҡмановтар ғаиләһендә иң өлкән улдары булып донъяға килә.
6-сы класты бөткәс лафитта йөрөгән, фермала һөт ташыған. 1970 йылда олатайым шоферлыҡҡа уҡырға инә. Көҙ көнө ул армия сафына алына. Мәскәү өлкәһендә хеҙмәт иткәндә лә шофер була. 1972 йылда иҫән-һау ғына армиянан ҡайтып, колхоз рәйесе Динислам Баттал улының шоферы булып эш башлай. Төҙөлөш ойошмаһында урман ҡырҡа, бригадир ярҙамсыһы һәм уңған ферма мөдире була. Хаҡлы ялға сыҡҡансы урман ҡараусыһы була.
1974 йылда Абдулла ауылы һылыуы Миңнинур Әнүәр ҡыҙы менән өйләнешеп, дүрт балаға ғүмер бирәләр. Өлкән улдары Заһир - Белоретта, ҡыҙҙары Айгөл Юлыҡта, Дания - Стәрлетамаҡта һәм кесе улдары Динар Өфө ҡалаһында йәшәй. Олатайым менән өләсәйем 43 йыл бергә татыу ғүмер итәләр. Уларҙың 5 ейәне, 3 ейәнсәре бар. Икеһенең дә күп грамоталары, премиялары, призлы бүләктәре бар. Олатайым бөхтәлекте ярата. Ул тырыш, асыҡ күңелле, талапсан. Ошо сифаттарҙы балаларына, ейән-ейәнсәрҙәренә лә өйрәтә. Бөтәһе лә унан өлгө алып йәшәй.
Ҡәҙерлебеҙгә өләсәйем менән тағы ла оҙаҡ йылдар беҙгә терәк-таяныс булып йәшәргә яҙһын.
Алһыу УРМАНШИНА,
Юлыҡ мәктәбенең 6-сы класс уҡыусыһы.


text:
Фото:
Өфөлә йәштәрҙең шахмат Кубогы тамамланды
Фото:
Башҡортостандың баш ҡалаһында классик шахмат буйынса Өфөнөң беренсе асыҡ йәштәр Кубогы тамамланды.
Ҡала шахмат федерацияһының башҡарма директоры Денис Малиндың хәбәр итеүенсә, ФИДЕ рейтингына иҫәп алып барылған үҫмерҙәр турнирында республика район һәм ҡалаларынан 34 призер — мәктәп уҡыусылары араһында Европа беренселеге, 1994 йылда тыуған һәм унан йәшерәктәр араһында үткәрелгән халыҡ-ара фестивалдәр еңеүселәре ҡатнашты.
Швейцар системаһы буйынса туғыҙ турҙа үткән турнир йомғаҡтары буйынса, Нефтекаманан спорт мастерлығына кандидат Фидан Ғәниев бронза миҙалға эйә булған. Икенсе урында — өфөлө, беренсе разрядлы Кәрим Ҡәйүмов, ә быйылдан башлап йыл һайын үткәреләсәк турнирҙың беренсе Кубогын Өфөнән Владислав Иванов алды. Апалы-һеңлелеләр Дарья һәм Софья Кузьмичевалар (Өфө) үҙҙәренең йәш төркөмдәрендә ҡыҙҙар араһында иң яҡшы һөҙөмтәгә өлгәште.


text:
Иртәгә хеҙмәт ҡануниәте мәсьәләләре буйынса граждандарҙы ҡабул итеү ойошторола
21 апрелдә РФ Президентының Башҡортостан Республикаһындағы йәмәғәт ҡабул итеү бүлмәһендә хеҙмәт ҡануниәте мәсьәләләре буйынса граждандарҙы ҡабул итеү үтәсәк.
Халыҡты Башҡортостан Республикаһында Дәүләт хеҙмәт инспекцияһы етәксеһе вазифаһын башҡарыусы Андрей Цибизов ҡабул итә.
Граждандарҙы ҡабул итеү 14 сәғәттә башлана.
Йәмәғәт ҡабул итеү бүлмәһенең адресы: Өфө ҡалаһы, Цюрупа урамы, 100-сө йорт ("Үҙәк баҙар" транспорт туҡталышы). Белешмәләр һәм алдан яҙылыу өсөн телефондар: 251-64-39, 251-77-91.


text:
“Раштыуа осрашыуҙары”
12 января 2013 йыл | Мәҙәниәт һәм әҙәбиәт
Мәғариф бүлеге алдындағы майҙанда үткән мәҙәни сара шулай тип аталды. Унда "Землячки” халыҡ хоры Раштыуаға арналған йырҙары менән сығыш яһаны.
Байрамға йыйылыусыларға район мәҙәниәт һарайы хеҙмәткәрҙәре Зилара Бикбова, Наил Вәлиев менән Рәмил Ҡотдосов та йыр-моң бүләк итте. Сараны алып барыусы Елена Рябова таҡмаҡтар конкурсы иғлан итте. Каток майҙанында Балалар ижады үҙәге хеҙмәткәрҙәре балалар өсөн уйын-конкурс ойошторҙо.
Байрамға йыйылыусыларға район мәҙәниәт һарайы хеҙмәткәрҙәре Зилара Бикбова, Наил Вәлиев менән Рәмил Ҡотдосов та йыр-моң бүләк итте. Сараны алып барыусы Елена Рябова таҡмаҡтар конкурсы иғлан итте. Каток майҙанында Балалар ижады үҙәге хеҙмәткәрҙәре балалар өсөн уйын-конкурс ойошторҙо.
Яңыса ял ойошторҙолар
12 января 2013 йыл | Мәҙәниәт һәм әҙәбиәт
Яңы йыл алды көндәре бигерәк матур булды. Зәһәр һыуығы ла, һепертмә бураны ла булған көн дә һындырҙы.
Аждаһа йылын артта ҡалдырып, эш асҡысын ҡулға алып, хеҙмәт көндәре башланып китте. Кемдер бер йылға олоғайып, йәштәребеҙ буй еткереп, сабыйҙарыбыҙ яҡты донъяларға ауаз һалып, Яңы йылды ҡаршы алдыҡ. Тәбиғәт закондарына ҡаршы килеп булмай: берәү китә, берәү килә. Тормош дауам итә.
Аждаһа йылын артта ҡалдырып, эш асҡысын ҡулға алып, хеҙмәт көндәре башланып китте. Кемдер бер йылға олоғайып, йәштәребеҙ буй еткереп, сабыйҙарыбыҙ яҡты донъяларға ауаз һалып, Яңы йылды ҡаршы алдыҡ. Тәбиғәт закондарына ҡаршы килеп булмай: берәү китә, берәү килә. Тормош дауам итә.
Хужабикәгә
12 января 2013 йыл | Кәңәштәр
Ананас менән салат
Кәрәк буласаҡ: 300 г бешкән тауыҡ ите, 170 г консерваланған ананас (ярты банка), 100 г ҡара емеш (чернослив), 50 г әстрхан сәтләүеге, 150 г ҡаймаҡ.
Тауыҡ итен бешерәбеҙ һәм һыуытып, шаҡмаҡлап турайбыҙ. Ҡара емеште 10-15 минут ҡайнар һыуҙа тотоп, сайҡатып алабыҙ, һаламлап турайбыҙ. Әгәр ҡулсалап туралған ананас алған булһағыҙ, уны шаҡмаҡлап турарға кәрәк. Ингредиенттарҙы салат һауытына һалып, ҡаймаҡ өҫтәп, тәменсә тоҙ һибеп, бутайбыҙ. Табынға сығарыр алдынан ярты сәғәт һалҡын урында тоторға кәңәш ителә. Шулай ул тағын да тәмләнә һәм һутлыраҡ була.
Кәрәк буласаҡ: 300 г бешкән тауыҡ ите, 170 г консерваланған ананас (ярты банка), 100 г ҡара емеш (чернослив), 50 г әстрхан сәтләүеге, 150 г ҡаймаҡ.
Тауыҡ итен бешерәбеҙ һәм һыуытып, шаҡмаҡлап турайбыҙ. Ҡара емеште 10-15 минут ҡайнар һыуҙа тотоп, сайҡатып алабыҙ, һаламлап турайбыҙ. Әгәр ҡулсалап туралған ананас алған булһағыҙ, уны шаҡмаҡлап турарға кәрәк. Ингредиенттарҙы салат һауытына һалып, ҡаймаҡ өҫтәп, тәменсә тоҙ һибеп, бутайбыҙ. Табынға сығарыр алдынан ярты сәғәт һалҡын урында тоторға кәңәш ителә. Шулай ул тағын да тәмләнә һәм һутлыраҡ була.
Байрам сараһы күңелле үтте
12 января 2013 йыл | Мәҙәниәт һәм әҙәбиәт
Яңы йыл алдынан Ҡотлоғужа ауыл клубында үткәрелгән байрам сараһы йәнле һәм йәмле үтте. Байрамға ауыл халҡы берҙәм йыйылып, төрлө уйындарҙа әүҙем ҡатнашып, көлөп, йырлап-бейеп күңел асты.
”Төньяҡ амурҙары” вариҫтары
12 января 2013 йыл | Мәғариф
Октябрь айында Красноусол башҡорт гимназия-интернатының "Төньяҡ амурҙары” командаһы, Калуга өлкәһенең Малоярославец ҡалаһында уҙғарылған "1812 йылғы Ватан һуғышына 200 йыл” тигән Бөтә Рәсәй тарихи турнирында ҡатнашып, бик ҙур уңыштарға өлгәшеп ҡайтты.


text:
Район үҙәк китапханаһы байрамса биҙәлгән, ыҫпай кейенгән апай-инәйҙәрҙе осратҡас, бында ниндәйҙер кисә буласағын һиҙемләнек. Баҡтиһәң, Әсә көнөнә арналған сара уҙа икән. Уң яҡ мөйөштәге үҙенсәлекле яҙыу иғтибарҙы йәлеп итте. “Ғүмер буйы ҡалайыҡ тоғро әсә тигән изге кешегә” – был һүҙҙәргә аңлатма биреү кәрәкмәйҙер.
Үҙәк район китапханаһы мөдире Гөлшат Вафина белдереүенсә, улар бындай тантаналарҙы йыш ойоштора. Әйткәндәй, миҙал һәм орденлы гүзәл заттарҙы саҡырып, кисә уҙғарыу тураһында күптән хыялланғандар.
Әбет ауылының мәҙәниәт йортона 30-ҙан ашыу оҫта гармунсыны йыйған күңелле сараны асып, район хакимиәтенең мәҙәниәт бүлеге етәксеһе Илшат Солтангәрәев, ауыл биләмәһе башлығы Муса Ураҙбахтин бәйгеселәргә ҡотлау һүҙҙәрен еткерҙе.


text:
- Подробности
- Просмотров: 259
МЕТИЛЭТИЛКЕТОН, 2‑бутанон, СН3СОС2Н5, ацетон еҫле төҫһөҙеңел осоусан шыйыҡса; tиреү ‑86,3°С, tҡайнау 79,6°С; һыу м‑н азеотроп ҡатнашма барлыҡҡа килтерә, органик эретеүселәр м‑н ҡатнаша, тоҡаныу концентрацияһы 1,97—10,2%. Күҙ, танау, тамаҡтың лайлалы тиресәләрен әсеттерә, ПДК 200 мг/м3. М. өсөн алифатик кетондарҙың үҙенсәлектәре хас (металл гидридтары м‑н икенсел спирттарға ҡайтарыла, кислород йоғонтоһона тотороҡло һ.б.). Сәнәғәттә М. н‑бутилендарҙы көкөрт кислотаһы м‑н (30—40°С т‑рала һәм 0,1 МПа баҫымда) гидратациялап һәм барлыҡҡа килгән икенсел бутил спиртын катализатор ҡатнашлығында дегидрирлап (400—500°С т‑рала) алалар, ш. уҡ бутанды уксус к‑таһына окислағанда өҫтәмә продукт барлыҡҡа килә. М. перхлорвинил, нитроцеллюлоза, полиакрил лак‑буяу материалдарын һәм елемдәрҙе, типография буяуҙарын эретеүсе итеп, шартлаусан матдәләр, синтетик каучук етештереүҙә, нефть фракцияларын парафинһыҙлаштырыуҙа файҙаланыла; М. метилэтилкетондың пероксиды (полиэфир ыҫмалаһын ҡатырыусы), икенсел бутиламин (антиоксидант) етештереүҙә һ.б. ҡулланыла. Башҡортостанда 20 б. 60‑сы йй. аҙ. Салауат нефтехимия комб‑тында (ҡара: “Газпром нефтехим Салават”) илдә тәүге тапҡыр “пемзалағы көмөш” катализаторы ҡулланып М. етештереү үҙләштерелә, 1985 й. производство “корундтағы көмөш” катализаторына күсереп реконструкциялана.
У.М.Джемилев
Тәрж. Ф.А.Ғималова